RTCG - Radio Televizija Crne Gore - Nacionalni javni servis :: Ekonomija :: Izvoz struje zavisiće od hidroloških prilika u CG\n11. 01. 2022. 20:40 >> 20:42 2\nZbog gašenja KAP-a Elektoprivreda Crne Gore (EPCG) ove godine imaće višak električne energije vrijednosti više od 100 miliona eura, kaže finansijski direktor Elektroprivrede Miro Vračar. No, da li će sav višak struje energetska kompanija uspjeti da proda zavisiće od hidroloških prilika u državi. Iako će smanjenjem proizvodnje u KAP-u država biti na dobitku, jer je većinski vlasnik Elektroprivreda, najteže posljedice snosiće gotovo 260 radnika koji su ostali bez posla.\nPrilog: Biljana Rovčanin, RTCG\nBivši radnik KAP-a Željko Peruničić kažu da su bukvalno ni na nebu, ni na zemlji.\nOn tako opisuje svoj status nakon što je 31. decembra prošle godine ostao bez posla, ali i penzije s 28 godina radnog staža u elektrolizi.\nSada Željko sve nade polaže u državu, od koje očekuje da njemu i njegovim kolegama sa sličnim problemom poveže radni staž.\n"Ako bi došlo do toga da nam država pomogne i nađe se rješenje oko tog radnog staža, riješio bi se jedan značajan broj zaposlenih oko 150, da li 10 gore dolje, riješilo bi svoje životno pitanje i ostvarilo pravo na penziju koju su zaradili", kaže Željko.\nI dok Željko čeka povezivanje staža, jedan broj njegovih kolega ima priliku da dobije otpremninu, a dio će preko Biroa rada tražiti novi posao.\nOn se nada da će jedan broj njih angažovanje ipak ponovo naći u KAP-u.\n"Ja sam srećan što je ostalo da radi i ovih 12 ćelija, jer vjerujem da sjutra uz ozbiljne razgovore i priče može doći do povećanja proizvodnje u elektrolizi", kaže Željko.\nA, dok se to ne desi za proizvodnju trupaca i legura u pogonima nekadašnjeg KAP-a u kojima je trenutno angažovano 200 radnika, Unipromu je neophodno deset puta manje električne energije, pa će u odnosu na prošlu godinu Elektroprivreda imati višak struje.\nMiro Vračar, glavni finansijski direktor EPCG, kaže za Dnevnik da su najveći dio te energije prodali operatorima mrežnih usluga CEDIS-u i CGES-u, odnosno oko 528 gigavat sati električne energije.\n"Za prvi kvartal ugovorili smo izvoz oko 191 gigavat sat u iznosu od 40 miliona eura", kaže Vračar.\nNo, da li će se to zaista i ostavriti, u Elektroprivredi kažu da će zavisiti od hidroloških prilika.\n"Ukoliko se ostvari energetski bilans koji smo projektovali, mi bismo imali i preko 100 miliona eura efekata izvoza električne energije. Neke efekte od preko 100 miliona eura umanjio na cirka 25 do 30 miliona eura, ukoliko bi hidrologija podbacila 30 posto", kaže Vračar.\nNa ruku im trenutno idu i visoke cijene elektične energije na evropskom tržištu, koje su od marta prošle godine porasle za čak 70 posto, a procjene su da će taj trend zadržati i u ovoj godini.\nProdajom 10% akcija EPCG bi počela gubiti energetsku nezavisnost


Pravi stranački rat u Svrljigu - Svrljiske novine\nPravi stranački rat u Svrljigu\nOčigledno, počela je borba pre raspisivanja izbora. Trenutno jedna od najzastupljenijih društvenih mreža je svakako ‘’fejsbuk’’ na kojoj se dano-noćno prepucavaju političke pristalice i simpatizeti jedne, druge, treće strane.\nSem fejsbukovanja, grad su preplavili letci sa likom aktuelnog predsednika opštine Svrljig u raznim izdanjima, a neki od njih su i lične prirode.\nNaša ekipa nije oklevala te je u toku prošle i ove nedelje sprovela anketu ‘’Za koga ćete glasati na predstojećim lokalnim i parlamentarnim izborima’’.\nUSS-u raste rejting , URS pravo iznenađenje:\nRezultati su bili iznenađujući jer je 45 odsto ispitanika zaokružilo upravo Ujedinjenu seljačku stranku, 25 odsto pripalo je Naprednjacima, 15 odsto Ujedinjenim regionima Srbije, koji su okarakterisani kao iznenađenje na svim nivoima, a ostalih 15 odsto su dobile ostale političke opcije.\nKomentarišući nedavne prosteste, predsednik OO URS-a u Svrljigu je rekao: Poštujemo pravo svih da izraze svoje mišljenje na odgovarajuci način i na odgovarajuce mesto.\nŠto se tiče ankete koju ste sproveli trenutni rejting nije nikakvo iznenađenje s obzirom da imamo rezultate iza sebe i građani Svrljiga znaju da smo za našu opštinu uradili više nego sve ostale stranke u opoziciji a i na vlasti zajedno, rekao je Ljubiša Stojković predsednik OO URS Svrljig.\nZvaničan početak predizborne kampanje je 13.mart 2012.godine, kada će biti raspisani Parlamentarni i lokalni izbori.\nPrevPrethodnaPravo na subvencionisani prevoz\nSledećaFK Svrljig spremanNext


Veritas drugi put zaredom proglašen izborom korisnika u istraživanju Gartner Peer Insights 2021 u domenu rešenja za bekapovanje i oporavak podataka u data-centrima - Dan u Beogradu\nNaslovna » BG svaštara » Tech Radar » Veritas drugi put zaredom proglašen izborom korisnika u istraživanju Gartner Peer Insights 2021 u domenu rešenja za bekapovanje i oporavak podataka u data-centrima\nNeko drugi 31. januar 2021. Tech Radar Postavite komentar\nPrethodno je Veritas Technologies proglašen izborom kupaca za verziju 8.2 NetBackup™-a u izboru korisnika Gartner Peer Insights u februaru prošle godine, u istoj kategoriji; prošlog jula je proglašen liderom u Gartnerovom magičnom kvadrantu, takođe u navedenoj kategoriji, po 15. put u nizu.\n“Uprkos izazovnim uslovima na globalnom tržištu, Veritas nastavlja da inovira i isporučuje rešenja svetske klase. Mislimo da se ta posvećenost jasno ogleda u tome što je netBackup ponovo prepoznat od strane kupaca na istraživanju Gartner Peer Insights”, rekao je Dipak Mohan, izvršni potpredsednik Organizacije proizvoda u Veritasu.\n“Nama današnje priznanje dodatno potvrđuje našu posvećenost kupcima kroz isporuku vodećih rešenja za zaštitu podataka preduzeća. Kako budemo napredovali u 2021. godini, Veritas će nastaviti da podržava preduzeća dok se kreću ovim, uvek promenljivim tržištem“.\nTagovibg svaštara it tech radar veritas\nPrethodni Poly Sync spikerfoni – kompaktni, mobilni i drugačiji\nSledeći Da li znate… da je pivo najprodavanije alkoholno piće u Rusiji 2020. godine


BEOGRAD - Ministarstvo za nacionalne manjine i etničke zajednice je jedno od tri savezna ministarstva koje će u punom sastavu preživeti transformaciju SRJ u zajednicu Srbije i Crne Gore. Ministar ostaje isti, službenici kabineta takođe, jedino što će biti promenjeno jeste naziv ministarstva.\n- Novi naziv je Ministarstvo za ljudska i manjinska prava, dakle dobijamo u nadležnost i sektor ljudskih prava. Osim toga dobićemo i neke od nadležnosti Ministarstva pravde. O kojim se konkretno nadležnostima radi znaće se precizno posle konstituisanja Saveta ministara koji treba da utvrdi organizacije i nadležnosti budućih ministarstava - kaže Rasim Ljajić, doskorašnji ministar za nacionalne manjine i etničke zajednice u SRJ, a budući ministar za ljudska i manjinska prava u zajednici Srbije i Crne Gore.\nZakon o zaštiti prava i sloboda nacionalnih manjina koji je prošle godine donet na saveznom nivou, a koji je SRJ doneo retke pohvale od strane EU, ostaje na snazi dok se ne donese novi zakon. Prema rečima ministra Ljajića Ustavna komisija za izradu Povelje je juče trebala da donese povelju o ljudskim manjinskim pravima i građanskim slobodama.


Ministarstvo okoliša i turizma u Vladi Federacije dobilo glavnog urednika!\nTomislav Lukić, šef Ureda Edite Đapo, ministrice okoliša i turizma u Vladi Federacije, osim što obnaša ovu odgovornu dužnost, istovremeno je i glavni i odgovorni urednik u ovom ministarstvu!\nOvo je, naime, navedeno na jednoj od zvaničnih podstranica (impresumu) Ministarstva okoliša i turizma, što samo može da iznenadi slučajnog “surfera” na stranicama ove institucije. Tako smo, nakon delegata koji preko noći mijenjaju naciju za skupštinsku fotelju, nepismenih funkcionera, ambasadora koji ne znaju strani jezik, zvaničnika koji bez stida uzimaju “bijeli hljeb” (velike otpremnine po završetku mandata), dobili i zvaničnika koji bi, umjesto da organizira rad Kabineta ministra, valjda trebalo da se bavi ispravljanjem i redakturom turističkih brošura i flajera o očuvanju životne sredine.\nU petak smo u više navrata pokušali da kontaktiramo i ministricu Editu Đapo, koja nam se na kraju javila nakon sjednice Vlade Federacije. Ona nije bila upoznata s ovim gafom.\n“Gospodin Lukić je šef Kabineta, a nisam zaista sigurna šta piše na toj stranici. U svakom slučaju, mi ćemo to provjeriti i svakako promijeniti”, kazala je Đapo.\nU administraciji Ministarstva su nam, pak, kazali kako su upoznati s ovim “problemom” odranije, ali nam nisu znali odgovoriti zašto ga onda do sada nisu riješili. Odgovore na pitanja koja smo im u međuvremenu uputili nisu vratili do zaključenja ovog broja “Nezavisnih novina”.\nDenis Telić, projekt menadžer Centara civilnih inicijativa (CCI), koji godinama vrši monitoring rada ove institucije, smatra da se na ovaj način urušava integritet same institucije.\n“Ja to vidim kao neprofesionalni pokušaj pojedinca za nekakvu samopromociju. Nemoguće je da u Ministarstvu turizma nisu primijetili takvu grešku nekoga ko na takav način valjda pokušava povećati vlastiti značaj kroz izmišljanje funkcija i neprimjereni naziv funkcija”, kaže Telić.\nDodaje kako bi se ovaj gaf mogao posmatrati i na drugi način kao neslana šala. “Najtragičnije od svega je što to primijeti i reaguje istraživačko novinarstvo, a ne neko iz Ministarstva”, zaključuje Telić.\n#Edita Đapo#ministarstvo okoliša


NEŠIĆ POZVAO DODIKA: Povuci saglasnost za vježbu NATO-a na Manjači i u Glamoču | Banjaluka.net\nNEŠIĆ, DODIK/ALEKSANDAR GOLIĆ, RAS SRBIJA\nDemokratski narodni savez poziva srpskog člana Predsjedništva BiH Milorada Dodika da ispuni svoje predizborno obećanje i povuče svoju saglasnost na održavanje NATO vježbe ”Brzi odgovor 21” na Manjači i u Glamoču.\nUsaopštenju iz ove stranke ističu da je Dodik na izborima 2018. godine pobijedio na platformi vojne neutralnosti, prenosi Srpskainfo.\n– Milorad Dodik dobio je podršku naroda 2018. godine kada je rekao: ”Ljudi u Republici Srpskoj moraju biti svjesni da takve vježbe nisu u našem interesu. Imamo negativno iskustvo sa NATO-om, koji nas je bombardovao. Ja nisam iracionalan, znam šta je NATO, šta je moć Zapada, ali ne možete dozvoliti da vječno budete poniženi” – ističe se u saopštenju DNS.\nOva stranka poziva Dodika da, prije nego što usvoji i u Brisel pošalje ovogodišnji ANP, koji je kako kažu prekršten u ”Program reformi 2021”, što je novi korak ka članstvu u NATO, inače vojno neutralne Republike Srpske, pita građane Republike Srpske na referendumu šta o tome misle.\n– Prije bilo kakve zloupotrebe nacionalnog interesa i osjećanja za potrebe izborne kampanje podsjećamo Milorada Dodika da su put ka članstvu u NATO i nezavisnost Republike Srpske u direktnoj koliziji, pa bi bio red da se odluči da li je za snažnu BiH, članicu NATO-a, ili nezavisnu Republiku Srpsku – navodi se u saopštenju.


Glavnu brigu predstavlja bezbednost na stadionima, zbog i dalje jakih etničkih napetosti, a UEFA tvrdi da su srpski i hrvatski huligani zbog nasilja i rasističkih ispada među najozloglašenijim u Evropi.\nPrema jednom od predloga sa sastanaka predstavnika UEFA i lokalnih fudbalskih funkcionera, u početku bi navijačima gostujućih timova bilo zabranjeno da putuju na utakmice regionalne lige.\nTakva praksa postoji u zajedničkoj košarkaškoj ligi, ali mnogi strahuju da je fudbal, najpopularniji sport u regionu, stvar nacionalnog ponosa, što je često dovodilo do nasilja na Balkanu.\nGlavni test mogućnosti da se nacionalna osećanja stave pod kontrolu je kvalifikaciona utakmica za Svetsko prvenstvo koju će sutra u Zagrebu odigrati reprezentacije Hrvatske i Srbije.\nZa protekle dve godine je UEFA dva puta upozorila Srbiju i Hrvatsku da njihovi timovi, ukoliko se nastave problemi sa navijačima, mogu biti isključeni iz međunarodnih takmičenja, zbog čega će pažljivo pratiti događaje na toj utakmici.\nMnogi smatraju da je ideja o regionalnoj ligi i njenom početku 2015. godine preuranjena, uglavnom zbog bezbednosnih razloga.\nPredsednik Fudbalskog saveza Srbije Tomislav Karadžić je ocenio da se o regionalnoj ligi može početi razmišljati tek pošto se eliminiše nasilje sa stadiona, sa čime se složio i bivši jugoslovenski reprezentativac i nekadašnji trener\nzagrebačkog Dinama Vahid Halilhodžić.\n"To bi samo bila prilika za desničarske ekstremiste da ispolje svoje frustracije", izjavio je Halilhodžić, uz konstataciju da su ratne emocije i dalje jake.\nIstovremeno se tvrdi da bi jedinstveno takmičenje vratilo navijače na sada gotovo prazne stadione, privuklo strane sponzore i radikalno popravilo kvalitet fudbala u regionu.\n"Zajednička balkanska liga bi dovela do kvalitetnijeg fudbala, povećala bi interes navijača, a finansijska korist klubova bi bila veća, ali ne mislim da će se to dogoditi u bliskoj budućnosti", rekao je predsednik Crvene zvezde Dragan Džajić.\nOn je izjavio da ljudi koji se protive ideji zajedničkog takmičenja često kao razlog navode mogućnost navijačkog nasilja.\n"Ne znam šta će se dogoditi, ali vidim da drugi to rade bez problema. Uzmite kao primer košarku - privlači mnogo publike i igra se u dvorani, što je čini još težom za organizovanje, što se tiče bezbednosti", rekao je Džajić. On je ocenio da odluku treba da donesu političari.\n"Tvrde da žele pomirenje, sad imaju priliku", izjavio je Džajić.\nZastupnici zajedničke lige navode da bi takvo takmičenje sprečilo vrhunske igrače da odlaskom u strane klubove zauvek napuste svoje zemlje.\nTimovi iz bivše Jugoslavije su se, tokom dve decenije postojanja Lige šampiona, samo sedam puta plasirali u to elitno takmičenje, ali su zabeležili loše rezultate.\nPoslednju pobedu je zabeležio zagrebački Dinamo 1999. godine, trjumfom 3:0 nad Šturmom iz Graca.\nPredsednik UEFA Mišel Platini je 2009. rekao da ne podržava, niti se protivi, konceptu regionalne lige. Zbog napora da oslabi hegemoniju zapadnoevropskih klubova u Ligi šampiona, Platini je verovatno spreman da dozvoli stvaranje\nregionalne lige na Balkanu.\nUkoliko se zajednička liga formira, njene najuspešnije ekipe bi se direktno plasirale u Ligu šampiona i Ligu Evrope, ali bi taj predlog mogao biti nova prepreka, jer svaka balkanska zemlja želi svoje klubove u tim


Tržnica kupila kamere sa softverom za prepoznavanje lica - Novi Sad\nTržnica kupila kamere sa softverom za prepoznavanje lica\n09:10:00 19.10.2021, Komentara: 0\nNovi Sad - Kamere sa softverom za prepoznavanje lica koji bi imao i bazu podataka u kojoj bi bilo hiljade fotografija osoba koje posećuju novosadske pijace biće postavljene na Futoškoj, Limanskoj i Najlon pijaci, piše 021.rs.\nNaime, tender za nabavku i ugradnju sistema video nadzora za Futošku, Limansku i Najlon pijacu završen je 4. oktobra, posao od 4.374.314,73 dinara sa PDV-om je pripao jedinom ponuđaču, firmi „Neo inženjering“, a rok isporuke i instaliranja je 10 dana.\nU JKP „Tržnica“ kažu da se tehnika neće koristiti dok se ne stvore zakonske mogućnosti i da štite privatnost građana.\n- Naglašavamo, predviđenim sistemom za video obezbeđenje se neće ni na koji način prikupljati, samim tim ni skladištiti nikakvi lični podaci, fotografije, snimci i sličan materijal o posetiocima pijaca. Sistem nije namenjen za prikupljanje podataka o ličnosti, niti postoji mogućnost da se ovakvim sistemom to vrši, te neće biti potrebe za uklanjanjem kamera i softvera. Važno je pomenuti i činjenicu da Tržnica ima izrađen Akt o proceni rizika u zaštiti lica, imovine i poslovanja donet 2020. godine, u skladu sa Zakonom o privatnom obezbeđenju, koji se menja u skladu sa zakonskim rešenjima, kao i pre primene ovih tehničkih karakteristika video nadzora, uz prethodnu saglasnost Ministarstva unutrašnjih poslova - navode u tom preduzeću.\nMeđutim, Bojan Perkov iz SHARE Fondacije za 021.rs kaže da se prema tenderskoj dokumentaciji vidi da se radi o problematičnoj nabavci. On napominje da za biometrijsku obradu podatka građana na javnim prostorima, što su ovom slučaju pijace, u Srbiji ne postoji pravni osnov.\n- Nedavno smo imali priliku da vidimo da je kroz Nacrt zakona o unutrašnjim poslovima pokušano uvođenje pravnog osnova za biometrijski video-nadzor, ali da je nakon pritiska domaće i međunarodne javnosti nacrt ipak povučen iz dalje procedure. Ako bi se ovako intruzivan sistem video-nadzora uveo, došlo bi do nesrazmernog zadiranja u prava svih građana koji se kreću pijacama, dakle čak i onih koji ne rade ništa nezakonito. Dodatni problem je normalizacija nadzora ponašanja, što nepovratno menja jedno društvo i utiče na njegove fundamentalne vrednosti - kaže Perkov za 021.rs.


UIO BiH: Od sljedeće godine isključivo elektronske PDV i akcizne prijave - Privredna štampa\nOd početka 2019. godine svi porezni obveznici će morati isključivo elektronskim putem podnositi PDV i akcizne prijave, te neće postojati mogućnost dostavljanja prijava u papirnom obliku. S obzirom na činjenicu da je ostalo još samo pet mjeseci da svi porezni obveznici izvrše registraciju za elektoronsko podnošnje PDV i akciznih prijava, iz Uprave za indirektno oporezivanje pozivaju sve porezne i akcizne obveznike da putem E-PORTALA što prije podnesu zahtjev za registraciju.\nDo kraja jula 2018. godine za elektronsku komunikaciju sa UIO registriralo se deset hiljada poreznih obveznika, tako je ostalo da se registrira još oko 40 hiljada.\n“Iz tog razloga pozivamo sve one obveznike koji još nisu izvršili registraciju da to urade što prije, kako ne bi došli u situaciju da od početka 2019. godine ne mogu podnositi svoje PDV i akcizne prijave i tako uđu prekršaj”, navodi se u saopštenju UIO.\nKorištenjem elektronskih usluga UIO, svi porezni obveznici će moći na jednostavniji i efikasniji način koristiti prava i izvršavati obaveze po osnovu indirektnih poreza. U svakom trenutku imat će pristup svojim podacima na E-PORTALU, prije svega podacima koji se vode u Jedinstvenom registru obveznika indirektnih poreza, podacima sa porezne kartice, tako da će moći vidjeti sve svoje proknjižene porezne prijave, porezne uplate i sl.\nBeč u brojkama – Stigla je "Statistička knjiga 2016"\nGrad Beč je objavio svoju statističku knjigu za 2016. godinu "Beč u brojevima" koja na 24 stranice i kroz osam…\nPriznanja za uspješnu suradnju na Projektu općinskog okolišnog i ekonomskog upravljanja (MEG) dodijeljena su za 18 partnerskih jedinica lokalne samouprave…\nPOREZI – Izmjene i dopune Pravilnika o primjeni Zakona o porezu na dobit U „Službenim novinama Federacije BiH“, broj 94/19…


Lider Lige socijaldemokrata Vojvodine Nenad Čanak ukazuje da je na Cetinju policija provocirala narod\nVlada planirala - hapšenje Đukanovića!\nLider Lige socijaldemokrata Vojvodine Nenad Čanak izjavio je da su neredi, prilikom ustoličenja mitropolita crnogorsko-primorskog Joanikija u nedjelju na Cetinju, nastali "provokacijom policije i da je u pitanju plan Vlade Crne Gore".\n- U pitanju je bila provokacija na to da kada su počeli da pucaju gumenim mecima po ljudima, oni su očekivali da će neko odgovoriti, da pogine neki policajac, da se onda to pretvori u nasilje koje će se na kraju završiti hapšenjem (predsjednika Crne Gore) Mila Đukanovića. To je bio plan Vlade Crne Gore, koja je antievropska, anticrnogorska i anticivilizacijska - izjavio je Čanak.\n- Tu ne biti je bilo apsolutno nevaspitano za svakoga ko o sebi želi da misli dobro i sutra - rekao je Čanak.\nPosjeta : 15


Današnji dan obeležila su dva rođenja, dva velikana - VRH Vesti\nDanašnji dan obeležila su dva rođenja, dva velikana\n9. oktobra 2020. 9. oktobra 2020. administrator 0 Komentara Andrić, Pupin\nNa današnji dan 9. oktobra, rođeni su Mihajlo Pupin 1854 i Ivo Andric 1892 godine. Dva velikana u svojim stvaralaštvima i delima koje su ostala iza njih.\nMihajlo Idvorski Pupin bio je srpski i američki naučnik, pronalazač, profesor na Univerzitetu Kolumbija i počasni konzul Srbije u SAD. Bio je i jedan od osnivača i dugogodišnji predsednik Srpskog narodnog saveza u Americi. Takođe je dobio i Pulicerovu nagradu (1924) za autobiografsko delo “Od pašnjaka do naučenjaka“. Pupin je objavio oko 70 tehničkih članaka i izveštaja i 34 patenta, neki od tih patenata su: Aparat za telegrafske i telefonske prenose, Transformator za telegrafske, telefonske ili druge električne sisteme, Prenošenje električnih talasa, Talasni provodnik, Bežično prenošenje električnih signala i ostali.\nIvo Andrić bio je srpski i jugoslovenski književnik, doktor nauka i diplomata Kraljevine Jugoslavije. Godine 1961. dobio je Nobelovu nagradu za književnost. Kao gimnazijalac, Andrić je bio pripadnik naprednog revolucionarnog pokreta protiv Austrougarske vlasti Mlada Bosna i strastveni borac za oslobođenje južnoslovenskih naroda od Austrougarske monarhije. Bio je član Srpske akademije nauka i umetnosti u koju je primljen 1926. godine. Njegova najpoznatija dela su pored romana “Na Drini ćuprija“ i “Travnička hronika“, “Prokleta avlija“, “Gospođica“ i “Jelena, žena koje nema“. U svojim delima se uglavnom bavio opisivanjem života u Bosni za vreme osmanske vlasti.\n← Opština Čajetina raspisala oglas za popunjavanje radnih mesta u odeljenju Komunalne milicije\nOdržana je 10. sednica Opštinskog veća opštine Čajetina →


» Dragana sa suprugom kupila dvorac u Austriji\nnasledje Austrije, od februara ove godine je u vlasništvu porodice Mirković-Bijelić.\nPorodica Mirković-Bijelić je, kako se navodi na zvaničnom sajtu dvorca Ebenfurt, spasila isti, pošto ga je nagrizao zub vremena. Oni su sebi, kako se navodi, stavili u zadatak da sačuvaju ovaj kulturni dragulj.\nDvorac će i dalje biti ispunjen životom i otvoren za javne manifestacije. Očuvanje ovog kulturnog nasledja i svrsishodno korišćenje je jedan od najvažnijih ciljeva porodice Mirković-Bijelić.\nInače, dvorac Ebenfurt po prvi put se pominje 1160, kada se verovatno sastojao samo od jednog tornja. Zanimljivo je da je ovaj dvorac, koji je tokom vekova imao više vlasnika, od 1944. do 1945. bio nekoliko nedelja prihvatilište za izbeglice Drugog svetskog rata, kada je preko 116.000 osoba pobeglo u Ebenfurt. Takodje, 1. aprila 1945. ruska vojska je zaposela dvorac, gde se privremeno smestila.\nDvorac Ebenfurt pun je prelepih slika na plafonima, o kojima postoje istorijski zapisi.\n„Toni je pronašao dvorac, koji nam se svideo i koji nije bio na prodaju, ali smo ipak pitali da li može da se kupi. Jako nam se dopalo što je dvorac u samom centru gradića i što je na svega tridesetak kilometara od Beča“, izjavila je Dragana Mirković.\n„Cilj nam je da očuvamo ovo istorijsko zdanje. Naravno nameravamo da se u dvorac i preselimo i jedan deo učinimo dostupnim javnosti, kako za kulturne manifestacije, tako i za djačke ekskurzije“, objasnila je ona dodajući da sada predstoji renoviranje dvorca.\nTagovi: [ austrija, dragana mirković, dvorac, kupila, Toni ]\nNema komentara na “Dragana sa suprugom kupila dvorac u Austriji”\n« Džoni Dep odoleo čarima Anđeline Džoli\nVukašin Brajić izveo pesmu „Munja i grom“ /video/ »


Udomljavanje, saveti veterinara i predstavljanje rasa u Pet zoni Beogradskog Manifesta\nNovi dom su pronašle kuce, mace i morsko prase\n27.05.2019. - 11:06h Autor: Promo\nNapušteni psi, mačke, ali i po jedan zec, hrčak i morsko prase iz prihvatilišta za životinje "Draževac", dobili su nove vlasnike na Beogradskom manifestu koji je, prvi put imao i Pet zonu posvećenu kućnim ljubimcima.\nU okviru Pet zone, od petka do nedelje, posetioci su dobili besplatne savete od uglednih veterinara, dresera i stručnjaka za gruming. Veliku broj ljudi privuklo je predstavljanje škole za obuku pasa "Aport", kao i prezentacije odgajivačnica pasa i mačaka.\nPosebna pažnja, u okviru akcije Mesec oralnog zdravlja pasa, bila je posvećena zdravlju zuba i desni naših ljubimaca. Svi posetioci koji su usvojili neku od napuštenih životinja, dobili su poklon pakete Pedigree i Whiskas hrane od sponzora manifestacije, kompanije Mars Balkan East. Tokom sva tri dana, u okviru Pet zone, organizovane su radionice - crtanje, pravljenje životinja od balona...\n1 / 5 Foto: Dušan Petković\nBeogradski ManifestPet zonaLjubimciPsiMačkeUdomljavanje životinja


DF novim saopćenjem definitivno pokopao koaliciju sa SDA i HDZ-om\nDemokratska fronta najoštrije osuđuje laži izrečene od strane visokih zvaničnika SDA nakon što je Fadil Novalić izgubio našu podršku u Parlamentu FBiH, stoji u saopćenju iz te stranke upućenom danas medijima.\n[pull_quote_right]Najgora opcija po interese naše zemlje će biti da FBiH ima manjinsku vladu. To je nesumnjivo i bio cilj HDZ-a[/pull_quote_right]\n“Nakon što su u četvrtak ministri iz SDA, po nalogu Dragana Čovića, izvršili ekonomski državni udar usvajajući nelegalnu Uredbu o vršenju ovlaštenja u privrednim društvima, medijima je podijeljena lažna informacija o navodnom pokušaju DF-a da instalira stranačke ljude u upravljačke strukture. U toj informaciji ima taman onoliko istine koliko u trenutno vladajućoj strukturi unutar SDA ima državotvorne svijesti: nimalo.\nNajgora opcija po interese naše zemlje će biti da FBiH ima manjinsku vladu. To je nesumnjivo i bio cilj HDZ-a, koji SDA poslušno ispunjava, jer se time onemogućava uspjeh istorijske britansko-njemačke inicijative zbog koje je DF pristao na minimalan broj pozicija u vlasti na svim nivoima. Nama je, za razliku od novog rukovodstva SDA, interes BiH uvijek iznad interesa stranke i zbog toga ćemo pokrenuti sve raspoložive pravne mehanizme za sprečavanje provođenja ekonomskog državnog udara.”\n07/06/2015 at 23:39\ngospoda iz DF-a nisu nista ni pogrijesili to su lopovi velikog kalibra


Biološki tretman mulja, Foto M. M.\nPostrojenje, u koje je EU uložila 23 miliona evra, završeno je tek 2019, a od tada se batrga da stane na svoje noge, jer nisu obezbeđeni osnovni preduslovi za njegovo funkcionisanje, a to su priključenje industrije i seoskih domaćinstava na prečistač.\nEU je napravila CPPOV s ciljem da ono, preuzimanjem otpadnih voda, zaustavi višedecenijsko zagađenje Velikog bačkog kanala (VBK) i omogući njegovo čišćenje kroz Vrbas, proglašenog za najcrnju ekološku tačku Evrope. Rukovođenje prečistačem bilo je povereno međunarodnoj kompaniji Veolia Water Solutions and Technologies, koje je trajalo dok nije potrošeno 50 miliona dinara, koliko je za rad CPPOV izdvojila Vlada Srbije.\nPrečistač EU uložila 23 miliona evra, Foto M. M.\nOdlaskom "Veolije" postrojenju je ove godine zapretila blokada.\n- Uspeli smo da zaposlimo dvojicu operatera koji su radili u "Veoliji", kao i hemijskog analitičara, a za ispomoć smo angažovali dvojicu radnika iz vrbaskog i jednog iz kulskog JKP. Radom 12 sati dnevno ponovo smo aktivirali razgradnju mulja bakterijama, koje smo oživeli upuštanjem kiseonika. Supervizori Delegacije EU u Srbiji zadovoljni su kvalitetom vode koja se iz CPPOV izliva u VBK - rekao je Miljanić.\n- Dogodine ćemo zaposliti stručnjake i još operatera kako bi postrojenje radilo u tri smene. Očekujemo da uskoro bude završena kanalizacija u svih pet vrbaskih sela i da se na CPPOV priključe i fabrike, za šta su neke već izrazile spremnost.\nPostrojenje zasad preuzima otpadne vode iz Vrbasa, Kule i Crvenke. Iduće godine počeće naplata, što bi u znatnoj meri trebalo da pokrije troškove CPPOV, koji su procenjeni na 130 miliona dinara godišnje.\n"KIKLOP" NE MOŽE DA RADI\nNENAD Tešić iz vrbaskog UG "Pokret za sve nas" kaže da je CPPOV predimenzioniran, i da "taj kiklop niti radi, niti ima ko da radi na njemu, a nijedan zagađivač nije, niti želi da bude priključen na njega".\nŠUMA ŠTIT OD OTROVA: Vrbaski ekolozi okupili partnere da pomognu u sadnji drveća\n22. 11. 2021. u 07:26\nprečistač voda Vrbas vesti CPPOV Miljko Miljanić


FBiH: U protekla 24 sata registrirano 885 slučajeva COVID-19, prijavljeno 27 smrtnih ishoda, evidentiran oporavak 647 pacijenata - Federalno ministarstvo zdravstva: COVID19\nFBiH: U protekla 24 sata registrirano 885 slučajeva COVID-19, prijavljeno 27 smrtnih ishoda, evidentiran oporavak 647 pacijenata\nObjavljeno: 09.12.2020 ; Ažurirano: 09.12.2020\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.832 uzorka, od kojih je 885 pozitivno na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 298.034 uzorka, a COVID-19 je potvrđen kod 62.606 osoba. Zaključno s današnjim danom, u Federaciji BiH oporavilo se 42.245 pacijenata, a u protekla 24 sata evidentiran je oporavak 647 pacijenata. Trenutno je aktivan 18.591 slučaj COVID-19.\nU protekla 24h, Zavodu za javno zdravstvo Federacije BiH prijavljeno je 27 smrtnih ishoda. S današnjim danom, ukupan broj smrtnih ishoda na području Federacije BiH je 1.770.


FAKTOR PLUS: Veliki pad SNS-a i Milićevog kredibiliteta i popularnosti u opštini Veliko Gradište — TPKNEWS\nNaslovna/VESTI/LOKALNE VESTI/FAKTOR PLUS: Veliki pad SNS-a i Milićevog kredibiliteta i popularnosti u opštini Veliko Gradište\nFAKTOR PLUS: Veliki pad SNS-a i Milićevog kredibiliteta i popularnosti u opštini Veliko Gradište\nTrenutno stanje u opštini Veliko Gradište je pod snažnim uticajem predstojećih lokalnih izbora naredne godine.\nNaprednjaci, kao što je poznato, pokušaće pred izbore svojim akcijama i delovanjem izvršiti uticaj na birače i javno mnenje kako bi preokrenuli trenutnu situaciju u njihovu korist. Međutim, uočava se naglašena nezainteresovanost kod građana što ukazuje, da bi se opština Veliko Gradište mogla suočiti sa izraženom apstinencijom na narednim lokalnim izborima.\nPortal www.tpknews.com prošle nedelje je na svojoj Fejsbuk stranici sproveo anketu “Da li ćete opet glasati za Milićevu naprednu SNS ekipu?” sa ciljem da ispita stav javnog mnjenja o podršci SNS-a na predstojećim lokalnim izborima u opštini Veliko Gradište.\nAnketu je popunilo 301 građana, a rezultati su sledeći:\n38% građana odlučilo je da ponovo da podršku SNS-u i Milićevoj ekipi, dok je 62% građana odlučilo da neće da im da svoje poverenje.\nS obzirom da je na prethodnim izborima SNS na čelu sa Milićem, na imao apsolutnu većinu, za ovakav trenutni stav javnosti pred narednim predstojećim lokalnim izborima postoji više razloga. Postojeća vlast na svim nivoima koju čini Srpska napredna stranka u opštini Veliko Gradište nije uspela da od poslednjih lokalnih izbora do danas u bilo kom segmentu poboljša stanje u društvu. Najvažnije područje gde su građani očekivali promene i poboljšanje je ekonomsko socijalno stanje u opštini. U ovom trenutku kao i ranije ekonomsko-socijalno stanje u opštini je teško i složeno te se ne naziru promene na bolje. Kod građana to izaziva podozrenje i odbojnost prema vladajućoj političkoj strukturi, a takođe i prema Srpskoj naprednoj stranci.\nSNS glasači su okrenuli leđa Miliću i vladajućoj koaliciji Srpske napredne stranke u opštini Veliko Gradište, tako su im lojalni ostali veoma mali broj građana najčešće članovi stranačkih organa.\nVerovatno, brojni deo glasačkog tela će na narednim lokalnim izborima kazniti Srpsku naprednu stranku u opštini Veliko Gradište zbog krajnje dosadašnje neprimerene retorike njihovog lidera u Gradištu Dragana Milića. Građani su zasićeni svim dosadašnjim obećanjima i sada traže od lokalnih političara da nastupaju sa realnim stavovima i da nude rešenja za probleme umesto praznih obećanja.\nZAVRŠIO IZA REŠETAKA: Uhapšen u Beogradu poznati sportski komentator Milojko Pantić\nŠOU ISPRED PREDSEDNIŠTVA: Sergej Trifunović svirao Vučiću serenadu pod prozorom! (VIDEO)


SzP odlučio kome ide koja hercegovačka opština - poznata imena nekih kandidata za načelnike - Moja Hercegovina\nHome Nekategorisano SzP odlučio kome ide koja hercegovačka opština - poznata imena nekih kandidata...\nBILEĆA – SDS će na lokalnim izborima u oktobru ove godine u Hercegovini imati svoje kandidate za načelnike u skoro svim lokalnim zajednicama, osim tri, koje bi prema dogovoru Saveza za promjene trebalo da pripadnu PDP-u, NDP-u i radikalima. Ovo je danas u Bileći potvrdio Vukota Govedarica, potpredsjednik SDS-a za izbornu jedinicu 9, naglasivši da je vrlo jasno o kojim se lokalnim zajednicama radi, te da o konkretnim imenima ne želi još da govori.\nKonačna imena, kako je najavljeno, biće poznata tokom aprila.\n“Jasno je da postoji opredjeljenje da idemo u pravcu zajedničkih kandidatura, kada su u pitanju načelnici opština. Konkretno, kada je u pitanju Hercegovina, mi smo praktično odradili 90 posto posla. Ono što se može primjetiti je to da postoji nezadovoljstvo kod trebinjskog NDP-a, ali ja sam po prirodi stvari optimista i nadam se da ćemo uskoro izdefinisati kandidate, koji će u CIK-u biti verifikovakani kao konačni”, kazao je Govedarica.\nNeki su već objelodanili želju za načelničkom pozicijom.\nSadašnju fotelju bi, čini se, u oktobru želio da učvrsti i načelnik Gacka Milan Radmilović. Svoju kandidaturu, je skoro potvrdio u izjavi za medije, te naglasio kako je Savez za promjene u ovoj hercegovačkoj opštini stabilan.\n„O tome nije još razgovarano, ali 90 posto da ću ja biti kandidat SDS-a i Saveza za promjene, ali još smo u fazi razmišljanja”, kazao je Radmilović.\nU trku za vodeću poziciju u Trebinju, prema ovim izjavama, mogao bi se naći i aktuelni gradonačelnik Slavko Vučurević.\nSlično se moglo i zaključiti iz izjave generelnog sekretara PDP-a Igora Crnatka, koji je proteklog vikenda, boraveći u Trebinju, rekao kako je PDP-ov Vučurević dobro radio svoj posao i da je u prethodnom periodu postigao dobre rezultate u ovom gradu. Tako ne misle, ipak, u trebinjskom NDP. Oni su ranije najavili da njegovu kandidaturu ne planiraju da podrže.\nNDP bi mogao da ima svog kandidata u Foči, a vrlo je moguće da to mjesto želi Zdravko Krsmanović, dok bi radikali ispred Saveza za promjene mogli da ponude načelnika u opštini Rudo.\nMnogo konkretniji u izjavama nije bio ni potpredsjednik glavnog odbora SDS-a Mirko Šarović. Potvrdio je samo da su pregovori oko kandidata u završnoj fazi, te da će lideri stranaka uskoro izaći sa konkretnim imenima.\nRazgovori o kandidatima su u toku, pitanje je nezgodno, ne mogu da potvrdim da su personalna rješenja za načelnike utvrđena. Imamo u značajnoj mjeri usaglašene stavove Saveza za promjene, što je najbitnije. To nam stvara jedan kvalitetan prostor da zajednički pronalazimo najbolje kadnidate, vjerovatno ćemo vrlo brzo iznijeti i personalna rješenja u javnost. U načelu, skoro sve se zna, ali ne bi bilo fer da idemo u javnost sa tim informacijama. Imamo jednu vrlo kvalitetnu situaciju”, istakao je Šarović.\nIz redova SNSD-a o imenima kandidata za načelnike neće još uvijek da spekulišu. Generalni sekretar ove stranke Luka Petrović za “Moju Hercegovinu” kaže da još uvijek ne želi da izlazi sa imenima kandidata, te da će sve biti poznato za desetak dana, kako je već ranije najavio predsjednik SNSD-a Milorad Dodik.\nSadašnji načelnik Bileće Miljan Aleksić, sve je izvjesnije da bi mogao ući u još jednu izbornu trku, pa je u izjavi za medije rekao kako će vjerovatno izbor SNSD-a biti on.\nBilećki SDS, bi prema nezvaničnim saznanjima, mogao da kandiduje Gligora Samardžića.\nPrevious articleMirko Šarović u Bileći: Mljekari “Pađeni” uskoro dozvola za izvoz u EU\nNext articleTužilaštvo BiH: Vodi se istraga protiv Dodika\nKo su kandidati za gradonačelnika Trebinja: Luka Petrović ide na crtu Slavku Vučureviću? - Moja Hercegovina 2016-04-12 At 21:50\n[…] potpredsjednik SDS-a za Izbornu jedinicu 9, Vukota Govedarica, potvrdio je juče da će SDS na lokalnim izborima u Hercegovini imati svoje kandi…, osim tri, koje bi prema dogovoru Saveza za promjene trebalo da pripadnu PDP-u, NDP-u i radikalima, […]


Web dizajn sa internet marketingom | ITS visoka škola, Beograd\nWeb dizajn sa internet marketingom\nNa profilu za Web dizajn i internet marketing studenti izučavaju najnovije tehnike planiranja, izrade i implementacije web sajtova kao i tehnike promocije kompanija na internetu, optimizacije sajtova i kreiranje oglasnih kampanja. Pored tehnika i tehnologija za izradu web sajtova kod studenta se podstiče i razvija kreativnost i sloboda vizuelnog izražavanja u digitalnom okruženju.\nPogledajte kompletan spisak predmeta na ovom profilu.\nProgram je sklopljen u skladu sa najnovijim trendovima i standardima u web dizajnu i internet marketingu.\nKroz predmete za marketing i internet marketing izučavaju se najbolje prakse i tehnologije optimizacije sajtova prema zahtevima pretraživača, vođenje i kreiranje internet oglasnih kampanja, vođenje korporativnog prisustva na internetu, internet PR i sl.\nStudenti koji završe ove studije mogu da rade na širokom spektru poslova vezanih za izradu i održavanje web sajtova. Takođe, osposobiće se da kreiraju strategiju internet nastupa za firmu u kojoj rade ili budu vođe web dizajn ili web programerskog tima.\nNaučiće kako da pravilno koncipiraju web sajt i implementiraju funkcionalnosti koje će unaprediti poslovne procese kompanije u kojoj rade. Pored ovoga biće u prilici da samostalno izrađuju web sajtove i vode njegov razvoj od samog početka.\nZanimanja ovog tipa su veoma tražena i odlično plaćena kako u zemlji tako i u inostranstvu.\nNa Visokoj školi strukovnih studija predavanja su osmišljena tako da od početka studente uvedu u problematiku web dizajna i internet marketinga kao i njihovu uspešnu primenu u savremenom poslovnom svetu.\nTeorija zauzima značajan fond časova, ali je akcenat stavljen na laboratorijske vežbe i projekte na kojima studenti uče praktičnu primenu stečenih teoretskih znanja u realnom okruženju.\nTokom svakog semestra predviđen je i samostalan ili timski rad studenata na pojedinim problemskim zadacima, što za cilj ima stvaranje inženjera – stručnjaka visoko priznatih i cenjenih u okruženju u kojem budu radili.\nProfesori na ITS-u su vrsni stručnjaci, doktori nauka iz oblasti informacionih tehnologija, prirodnih nauka i menadžmenta. Članovi su najvećeg i najjačeg svetskog udruženja IT profesionalaca – IEEE CS (Institute for Electrical and Electronic Engineers Computer Society), krovne organizacije koja propisuje standarde i upravlja razvojem informacionih tehnologija na globalnom nivou. U pitanju je još jedan dokaz kompetentnosti i informisanosti profesora na ITS-u.\nTehnologije, teorija i praksa iz oblasti:\nOglašavanja na internetu\nAnalize podataka u poslovanju\nProjektovanja i pouzdanosti informacionih sistema\nPHP i AJAX tehnolgije\nC# sa ASP.NET-om\nBezbednosti elektronskog poslovanja\nMenadžmenta ljudskim resursima\nPrava u elektronskom poslovanju\nJulski upisni rok za generaciju 2018/2019 je otvoren!


Ruski lekar objasnio u čemu je jedinstvenost ruskog scenarija pandemije virusa korona - 03.05.2020, Sputnik Srbija\nRuski lekar objasnio u čemu je jedinstvenost ruskog scenarija pandemije virusa korona\nJedinstvenost ruskog scenarija pandemije virusa korona je u tome što je Moskva uspela da preduzme mere koje su onemogućile munjevito širenje virusa po čitavoj... 03.05.2020, Sputnik Srbija\n16:51 03.05.2020 (Osveženo: 00:57 26.08.2021)\nJedinstvenost ruskog scenarija pandemije virusa korona je u tome što je Moskva uspela da preduzme mere koje su onemogućile munjevito širenje virusa po čitavoj zemlji, izjavio je glavni lekar infektivne bolnice u Komunarki Denis Procenko.\nPrema njegovim rečima, većina zemalja ima svoje karakteristike razvoja bolesti izazvane virusom korona.\n„Naša jedinstvena priča sastoji se u tome da je Moskva, kao ulazno čvorište, uspela da preduzme mere, koje su onemogućile da se virus munjevito proširi po čitavoj zemlji“, rekao je Procenko u intervjuu za televizijski kanal „Rusija 24“.\nProcenko je istakao da su među važnim merama, koje su uvedene u prestonici Rusije, bili izolacija, kontrola na granici, privremene bolnice, a takođe i pažljivo praćenje razvoja situacije.\nKremlj: Situacija u vezi sa kovidom u Rusiji bolja nego u mnogim evropskim zemljama\nPrema njegovim mišljenju, zahvaljujući svim tim merama zemlja da je dobila dve-tri sedmice za „adaptiranje“.\nLekar je takođe istakao da sve zemlje u pogledu virusa korona objedinjuje nekoliko stvari: odsustvo vakcine, brze dijagnostike i ciljane medicinske protivvirusne terapije, zbog čega niko ne može da kaže sa tačnošću kada će epidemija biti okončana.\nPrema poslednjim podacima, u Rusiji su tokom protekla 24 sata registrovana 10.633 nova slučaja virusa korona, tako da je ukupan broj obolelih porastao na 134.687, saopštio je Operativni štab za borbu protiv virusa korona u Rusiji.\nRusija: Veoma mali broj stanovništva razvio imunitet na koronu\nTV toranj Ostankino u crvenoj boji u znak podrške medicinskim radnicima/video/


18.06.2022 u 22:29\nBritanski padobranci zbog orgija ne idu na vežbu u BiH\nLONDON - Zapovednik britanske vojske general Sir Patrik Sanders odlučio je danas da ne pošalje britanske padobranace na Balkan u okviru godišnjeg raspoređivanja NATO snaga nakon što su se pojavili snimci orgije u vojnoj kasarni Mervil u Kolčesteru u Eseksu. „Moja poruka vojsci je jasna, naša licenca za delovanje je zasnovana na poverenju i moramo da se držimo najviših standarda. Takvo ponašanje je neprihvatljivo, korozivno i štetno po reputaciju vojske“, naveo je Sanders u pismu britanskim generalima i komandantima. O je dodao da nije voljan da „rizikuje misiju ili reputaciju britanske vojske“slanjem padobranaca u inostranstvo, prenosi Gardijan, pozivajući se na pisanje Tajmsa. Ovog meseca se ispostavilo da je osam padobranaca iz 16. vazdušno-jurišne brigade stavljeno pod\n14.02.2022 u 13:41\nI general skočio sa „septembarcima”\nNova generacija pripadnika slavne 63. padobranske brigade Vojske Srbije izvela je ovih dana prve skokove, čime su i formalno dobili zvanje „padobranac”. Reč je o vojnicima na dobrovoljnom služenju vojnog roka koji su izrazili želju da uđu u profesionalni sastav jedinice koja je decenijama neraskidivo vezana za Niš, preciznije rečeno, vojni deo aerodroma koji nosi ime „Narednik-pilot Mihailo Petrović”. Kako je saopštila Vojska Srbije, u skladu s tradicijom, sa najmlađim vojnicima klase „septembar 2021” skok je izveo i komandant jedinice brigadni general Nenad Zonić. Time im je pružio podršku u tom uzbudljivom trenutku za sve padobrance, koji su na obuci pokazali veliko zalaganje da bi ostvarili svoje snove. Ovi vojnici tokom obuke izvode padobranske skokove u dnevnim i noćnim


15.11.2018 u 18:38\nMOSKVA - Portparolka ruskog Ministarstva spoljnih poslova Marija Zaharova izjavila je danas da bi eventualni „mirovni sporazum” između Beograda i Prištine morao da bude u interesu srpskog naroda i naglasila da će Moskva nastaviti da se pridržava „relevantne rezolucije Saveta bezbednosti UN” po pitanju Kosova. „Mi razumemo da su pregovori između dve strane o ovom pitanju u toku. Mi smo u više navrata istakli da formiramo naš stav na osnovu međunarodnog prava. Polazimo od toga da bi rešenja koja bi mogla da budu postignuta po ovom pitanju trebalo da odgovaraju interesima srpskog naroda”, rekla je Zaharova odgovarajući na pitanje da li postoji mogućnost da Rusija promeni stav o pitanju Kosova. TAS S podseća da je ruski predsednik Vladimir Putin na kratko razgovarao sa liderom\n15.11.2018 u 09:10\nStav Rusije o KiM je jasan, rešenje samo ako ga prihvataju Srbija i Srbi\nAmbasador Rusije u Srbiji Aleksandar Čepurin ocenio je da je politička saradnja dve zemlje na visokom nivou bez presedana i istakao da se Moskva zalaže da se kosovski problem reši političkim putem u okviru dijaloga Beograda i Prištine, bez nametanja veštačkih rokova. „Rešavanje kosovskog problema je moguće isključivo pod uslovom da to prihvataju Srbija i Srbi. Važno je da ovo bude kompromis, a ne rešenje koje je nametnuto spolja. Naš stav je bio takav i ranije, ostaje takav sada i biće takav i u budućnosti”, rekao je Čepurin za RTS. Govorio je i o susretu predsednika Rusije Vladimira Putina i kosovskog predsednika Hašima Tačija u Parizu, a na pitanje kako je do tog susreta došlo, rekao je da na takvim ceremonijama ima na desetine i čak stotine kratkih kontakata, ali da se ozbiljna i\n01.11.2018 u 12:01\nI šesti MIG iz Rusije stigao u Srbiju\nŠesti ruski lovac Mig-29, koji je prošao generalni remont u Rusiji, sleteo je na vojni aerodrom Batajnica, ekskluzivno saznaje Sputnjik. „Dvadesetdevetku” srpskog RV i PVO, evidencijskog broja 18201, u Beograd je dopremio strateški transportni avion An-124 „Ruslan”. Mig-29, koji je danas stigao u Srbiju, prethodno je prošao generalni remont u 121-om avioremontom zavodu u Rusiji. Podsetimo, avion je isporučen Srbiji u oktobru prošle godine, a nakon završenih carinskih procedura vraćen je na remont u Rusiju, navodi Sputnjik. Srbija je dobila šest „migova-29”, u okviru vojno-tehničke saradnje sa Ruskom Federacijom. Kako navode izvori Sputnjika, konkretno ovaj Mig-29 je proizveden 1989. godine, u varijanti 9-13, koja\n18.10.2018 u 20:00\nRusija podiže zasade, Srbija traži nove kupce\nRusija je rešila da smanji zavisnost od uvoznih jabuka tako što će gajiti svoje. Ova vest posebno pogađa Srbiju jer nam je na ruskom tržištu jabuka postala glavni izvozni proizvod s godišnjim prihodom od oko 115 miliona dolara. U promociju domaćeg voća nedavno se uključio i Vladimir Putin, koji obilazi uspešne lokalne proizvođače, a ruski mediji prenose da ta zemlja već duže vreme umesto jabuka uvozi – sadnice. Rusija je najveći svetski uvoznik jabuka, jer se lokalne sorte lakše kvare od onih koje rastu u Evropi ili Kini zbog čega kupci često više vole ukus uvoznog voća. Kako bi proširili kapacitete koriste tuđa znanja i uvode nove sorte.\n17.10.2018 u 17:12\nGeneralni tužilac Rusije u poseti Srbiji\nPredsednik Srbije Aleksandar Vučić sastao se u Beogradu sa generalnim tužiocem Ruske Federacije Jurijem Čajkom, sa kojim je razgovarao o pravnoj saradnji dveju zemalja, koja se realizuje na osnovu zaključenog bilateralnog ugovora i multilateralnih konvencija UN i njenih organizacija. Predsednik Vučić je istakao da odnose između dve zemlje odlikuje visok stepen uzajamnog poverenja i pravne saradnje, kao i visok stepen kooperativnosti, saopštila je Služba za saradnju sa medijima predsednika Srbije. On je naglasio da se, imajući u vidu savremene tokove u oblasti međunarodne pravne pomoći, odnos sa Ruskom Federacijom može jačati kroz neposrednu saradnju pravosudnih organa kod određenih vidova pravne pomoći. Predsednik Vučić je zahvalio Rusiji na pomoći i podršci koju pruža Srbiji na\n04.10.2018 u 08:23\nSrbiji su prijatelji i Evropljani i Rusi\nVAŠINGTON – Predsednik Aleksandar Vučić izjavio je u intervjuu za „Vašington post” da Srbija smatra i Evropljane i Ruse „pravim prijateljima”, ali je ukazao da je Moskva bila na strani Beograda u Savetu bezbednosti UN kada drugi nisu. Razgovor sa Vučićem na temu balansiranja odnosa Beograda sa Rusijom i Zapadom, vođen je još letos, u okviru serije tekstova u kojima se vašingtonski dnevnik bavi globalnim uticajem Rusije i istraživanjem, kako tvrdi, „ruske strategije malih troškova, a velikih nagrada” u Srbiji. Novinar lista pitao je srpskog predsednika da li je Srbija spremna da uvede sankcije Rusiji, ako bi postala članica EU, na šta je Vučić odgovorio da „Srbija ne samo da ima regularan i normalan stav, već ima i jedini odbranljivi stav” što, objasnio je, znači da je naša\n03.10.2018 u 18:14\nRusko-srpske posade uvežbavale helikopterski desant\nRuski i srpski piloti, učesnici bilateralne vežbe „BARS 2018”, koja se održava u Srbiji, su uvežbavali helikopterski desant specijalnih jedinica i njihovu evakuaciju iz zamišljenog neprijateljskog okruženja. Mešovite helikopterske posade su poletale sa aerodroma u Batajnici. Kako je saopštilo Ministarstvo odbrane Ruske Federacije, u utorak se letelo u uslovima niske oblačnosti, na visinama manjim od sto metara, što je posadama zadatke učinilo još složenijim. U narednoj fazi predviđeno je uvežbavanje pilota „migova 29”. Na vežbi će se upotrebljavati do deset aviona i helikoptera Vojske Srbije.\n01.10.2018 u 20:21\nĐurić o podršci Rusije, upadu na Gazivode i krađi stoke\nDirektor Kancelarije za Kosovo i Metohiju Marko Đurić izjavio je da su srpsko-ruski odnosi utkani u same korene srpske nezavisnosti i državnosti, i da je Srbija ponosna na svoje prijateljstvo sa Rusijom. Đurić je za Televiziju Most iz Zvečana rekao da bez podrške Rusije nema rešenja za probleme na Kosovu i Metohiji i da posebno nema pozitivnog rešenja kada je reč o položaju Srba i srpskim interesima. „Zato je važno što će se 14. put sresti predsednik Srbije Aleksandar Vučić sa predsednikom Ruske Federacije Vladimirom Putinom. Njihov dobar lični odnos je zalog i za dobre međudržavne odnose i mi očekujemo dalji napredak u tim odnosima, kako u političkoj, tako i u ekonomskoj sferi, a posebno na Kosovu i Metohiji sa velikim nadama i sa mnogo ljubavi gledamo na negovanje srpsko-ruskih\n20.10.2019 u 20:49


Faktor | Marinković-Lepić o putovanju Špirića i Krišto: Narušavanje ugleda države na račun poreskih obveznika\nObjavljeno: 06.12.2019. u 14:49\nBorjana Krišto i Nikola Špirić\nOvim putovanjem, smatra Marinković-Lepić, koje je poreske obveznike koštalo preko 19.500 konvertibilnih maraka, pokazali su licemjeran odnos\nBosna i Hercegovina je 2018. godine, zbog političkih blokada, prvi put ostala bez delegacije u Parlamentarnoj skupštini Vijeća Evrope i do danas je nije formirala. Unatoč tome, predsjedavajuća Zastupničkog doma Borjana Krišto i zamjenik predsjedavajućeg Doma naroda Parlamentarne skupštine Bosne i Hercegovine Nikola Špirić, sa članovima delegacije otputovali su na Evropsku konferenciju predsjednika parlamenata zemalja članica Vijeća Evrope koja je održana u Strazburu, saopćila je Naša stranka.\nU Strazburu se između ostalog raspravljalo i o ulozi parlamenata u borbi protiv rastuće pojave uznemiravanja i govora mržnje prema ženama u politici. Mirjana Marinković-Lepić, zastupnica Naše stranke u Parlamentu BiH, to smatra apsurdom jer Parlamentarna skupština Bosne i Hercegovine skoro godinu dana od konstituisanja nije dala nikakav doprinos ovoj temi.\nMarinković-Lepić uputila je zastupničko pitanje u vezi sa donosiocima odluke ovoga putovanja, imenima članova delegecije koja je otputovala, te ukupnim iznosom troškova putovanja koji uključuje dnevnice, putne troškove i troškove smještaja.\n-Smatram apsurdnim da su predstavnici političkih elita Borjana Krišto i Nikola Špirić u svojstvu zamjenika predsjedavajućih oba doma putovali na Evropsku konferenciju predsjednika parlamenata u Strazburu zemalja članica Vijeća Evrope, a omogućili su i doveli nas zajedno sa svojim kolegama zastupnicima i delegatima iz SNSD-a i HDZ-a BiH u situaciju da Bosna i Hercegovina ostane bez delegacije u Parlamentarnoj skupštini Vijeća Evrope. Razlog tome leži u činjenici da su odlučili da se ne pojave na sjednicama kada je na dnevnom redu bilo imenovanje delegacije - izjavila je Marinković-Lepić.\nOvim putovanjem, smatra Lepić, koje je poreske obveznike koštalo preko 19.500 konvertibilnih maraka, pokazali su licemjeran odnos predstavnika nacionalnih političkih stranaka prema državi Bosni i Hercegovini i instituciji koju predstavljaju. Blokiranje rada Parlamenta nije im predstavljalo smetnju za trošenje javnog novca, saopćila je Naša stranka.\nMirjana Marinković-LepićNikola ŠpirićBorjana Krišto\nTravnik: Djeca i mladi se mogu besplatno učlaniti u biblioteku\nBit će prebačeni u karantin na Bjelavama: Sutra stiže avion iz Štokholma sa 54 državljana BiH


Uokviru Programa za mlade – Mobilnost mladih prema Europskoj uniji: Pet mladih graždana od 2 do 8.aprila boravit će u Ankari – RTV BPK\nUokviru Programa za mlade – Mobilnost mladih prema Europskoj uniji: Pet mladih graždana od 2 do 8.aprila boravit će u Ankari\n30. Marta 2018.\tBosansko-podrinjski kanton\nDio projekta Evropske unije simboličnog naziva „ Učinimo svijet zelenim“ ove godine bit će i mladi Goražda. Njih pet koji su aktivno učestvovali u pripremi projeka, od 2 do 8 aprila boravit će u Ankari, konkretnije goraždanskoj bratskoj općini Kećioren.Rezultat je ovo višegodišnjih aktivnosti gradske uprave koja aplicira na sve međunarodne i domaće projekte.\n„Glavni cilj ovoga projekta jeste da podigne svijest o borbi protiv zagađenja okoliša i da poveća svijest o zaštiti prirode kod mladih ljudi što će se postići kroz razne aktivnosti usmjerene ka zaštiti okoliša.“ -kazao je Armin Čavrk viši stručni saradnik za pravne poslove.\nPo njegovim riječima projekat ima za cilj da unaprijedi znanje mladih o zagađenju, da obezbijedi uslove da mladi mogu iznijeti svoju perspektivu na datu temu, te da ih motiviše da nastupaju javno sa ciljem da privuku pažnju javnosti na ovaj problem.\nUpravo s cljem pripreme predstvljanja Grada Goražda, gradonačelnik Muhamed Ramović organizovao je sastanak na kojem je razgovarano o pripremama mladih ali i o samom putovanju u Kećioren.


Verifikacija diploma za kosovske institucije u Kosovskoj Mitrovici, Gračanici i Ranilugu | KoSSev\nVerifikacija diploma za kosovske institucije u Kosovskoj Mitrovici, Gračanici i Ranilugu\nSubota 01. oktobar 2016, 11:00\nGrađani koji žele da verifikuju svoju diplomu Univerziteta u Kosovskoj Mtirovici kako bi se zaposlili u kosovskim institucijama, ili dobili licencu za učestvovanje na profesionalnim ispitima organizovanim od strane ovih institucija, to mogu da učine u tri opštine. Podnošenje dokumenata za verifikaciju vrši se u Gračanici, Severnoj Mitrovici i Ranilugu. Mera verifikacije važiće do 11. maja 2017. godine. Verifikacija i izdavanje sertifikata studentima mitrovičkog Univerziteta u slučaju apliciranja za posao u kosovskim institucijama je, međutim, prema dokumentu koji je kosovska vlada usvojila prošle godine, samo privremeno prelazna mera Vlade Kosova u iščekivanju, kako se iz Prištine naglašava, integracije ovog univerziteta u kosovski sistem.\nUpravo je iz opštine Gračanica i saopštena procedura verifikacije, kao i koja je dokumentacija potrebna za verifikaciju.\nKada su krajem marta u Beogradu, u Kancelariji za KiM najavili stupanje na snagu sporazuma o uzajamnom priznavanju diploma,ocenjeno je da je rešavanje pitanja diploma od "izuzetne važnosti, jer se najviše tiče srpskog stanovništva na Kosovu kome je priznanje diploma neophodno za zaposlenje u kosovskim institucijama".\nUz obrazac za prijavu, potrebna je sledeća dokumentacija - fotokopija lične karte, overena kopija original diplome, sažetak teze – diplomskog rada, dodatak diplomi ili overena kopija uverenja o položenim ispitima, koje se besplatno.\nNakon popunjene prijave, sa odgovarajućim dokumentima, zahtev može da se podnese direktno Sekretarijatu Komisije za verifikaciju diploma u kosovskom ministarstvu obrazovanja, koje se nalazi na adresi, ulica "Agim Ramadani", u Prištini, ili ovlašćenom opštinskom službeniku.\nOvlašćene kancelarije u opštinama su sledeće - u Gračanici - Kancelarija za obrazovanje, kulturu, omladinu i sport, svakog radnog dana od 8 do 16 časova, u Ranilugu - selo Domorovce, u Kancelariji direktorijata za obrazovanje, zdravstvo i socijalnu politiku, svakog radnog dana od 8 do 16 časova i u Kosovskoj Mitrovici - Opštinska administracija Severna Mitrovica, ulica Bošnjačka mahala BB, od 9 do 12 časova.\nPravo da se prijave za dobijanje sertifikata imaju studenti koji su diplomirali na Prištinskom univerzitetu od 2001. godine, a o tome da li će diploma biti sertifikovana, ili ne - odlučuje Komisija kosovske vlade za verifikaciju diploma.\nProjektom verifikacije rukovodi Kancelarije Evropske unije na Kosovu.\nO verifikaciji diploma\nUredba o priznavanju diploma sa Univerziteta u Kosovskoj Mitrovici je za samu kosovsku vladu, međutim, samo "privremeno-prelazna mera za integraciju kojom će se diplome koje su dobili građani Republike Kosovo - učiniti važećim, u svrhu prijavljivanja za posao u javnim institucijama, a u očekivanju potpune integracije Univerziteta u Severnoj Mitrovici u okviru kosovskog pravnog okvira."\nDetaljnije o dokumentu Vlade Kosova za priznavanje srpskih diploma čitajte u vesti - Priznavanje srpskih državnih diploma - "privremeno prelazna mera" za "potpunu integraciju" srpskog državnog univerziteta u kosovski sistem


Vesti online / Srpski informativni portal / Šta će sve da poskupi od 1. januara?\nŠta će sve da poskupi od 1. januara?\nKad sedenete da popijete kafu, zagrcnuće vas računi\nI rakija skuplja\n2. Pića i cigarete\nUkoliko se budemo dosledno držali uputstava Brisela, dažbine za domaću rakiju i viski morale bi da budu iste, odnosno naša žestina moraće da poskupi za 192 dinara po litru.\nOvakva korekcija cena plod je upozorenja Evropske komisije, koja smatra da akcizna politika u sektoru žestokih alkoholnih pića favorizuje domaća alkoholna pića, što nije u skladu sa principima Brisela.\nI na kraju, tokom 2017. građane očekuje još jedan skok cena struje. Mada to do danas nije zvanično potvrđeno, rast cena električne energije u sledećoj godini predviđen je dogovorom sa MMF-om, a time će biti nastavljeno usklađivanje sa cenama tog energenta u Evropi.\nKako se nezvanično spekuliše, sadašnje cene, naime, toliko su niske da ne privlače nijednu inostranu kompaniju da uđe na srpsko tržište električne energije, prepuštajući ga tako monopolu EPS-a.


Ozon: Pravilno koristiti prirodne resurse | Mladi Nikšića\nOzon: Pravilno koristiti prirodne resurse\nCrna Gora ima ogromnu odgovornost pred međunarodnom zajednicom, a naročito pred budućim generacijama, da razvoj bazira na pravilnoj upotrebi prirodnih resursa, uz primjenu najboljih dostupnih tehnologija i standarda iz oblasti zaštite životne sredine, smatraju u Ekološkom pokretu Ozon.\nIzvršni direktor te nevladine organizacije (NVO), Aleksandar Perović, podsjetio je da je Crna Gora potvrdila niz međunarodnih ugovora i sporazuma iz oblasti životne sredine, a u decembru je prihvatila i ciljeve globalnog dogovora na konferenciji Ujedinjenih nacija o klimatskim promjenama COP 21, održanoj u Parizu.\nKako je naveo, i COP 21 je samo jedan u nizu pokušaja da se proširi taj veliki front i na neki način privole najveće svjetske sile i ekonomije da sa više odgovornosti pristupe daljem razvoju.\nPerović je podsjetio da je naročito bitan segment evropskih integracija i transponovanje važnih međunarodnih ugovora u nacionalno zakonodavstvo, tako da i to potvrđuje da se radi i političkim interesima, ali i o potrebama na putu ka Evropskoj uniji, od koje očekujemo značajne benefite u svim segmentima života, pa i kada je kvalitet životne sredine u pitanju.\nNa pitanje kako ocjenjuje primjenu potvrđenih međunarodnih ugovora, Perović je rekao da bi nadležni iz Vlade, naročito oni koji su kontakt tačke za izvještavanje ka međunarodnim organizacijama, na to pitanje vjerovatno odgovorili da sve „ide kao po loju“, i da Crna Gora ispunjava sve preuzete obaveze.\n„Ali ako se bavimo onim međunarodnim ugovorima, koji su transponovanjem u nacionalno zakonodavstvo postali obavezujući, to jest čija primjena podrazumijeva i kaznene mjere, onda se rezultati značajno drugačije tumače, naročito od nas iz civilnog sektora koji gotovo svakodnevno javno ukazujemo na konkretne primjere kršenja važećih zakona koji prolaze bez sankcija“, naveo je Perović.\nOn je pojasnio da treba napraviti razliku između dogovora kakav je poslednji sa COP21 koji, iako ima postavljene jasne ciljeve, nema propisane kaznene odredbe za one koji ih ne ispune, od međunarodnih ugovora koji su postali dio zakona Crne Gore i koji imaju jasno definisane sankcije, bilo u novcu, bilo u kazni zatvora.\nProblematično je, smatra Perović, i to što ne postoji zajednička analiza ili izvještaj, koji bi dao pregled uspješnosti primjene potvrđenih međunarodnih ugovora iz oblasti životne sredine, iako neke kolege koji su kontakt tačke, izvještavaju međunarodne organizacije koje su obično tehnički sekretarijati.\nUpitan koliko ti ugovori pomažu u prekograničnoj saradnji, naročito u dijelu pravilne valorizacije vodnih resursa, on je rekao da se, nažalost, čini da i u susjednim zemljama postoji slična praksa da se međunarodni ugovori primjenjuju i tumače na veoma nezadovoljavajući način pa se, makar za sada, ne može govoriti o nekom pozitivnom efektu.\nOzon je, kako je naveo, organizovao više regionalnih konferencija gdje je pokušao animirati kolege iz NVO i medija iz susjednih zemalja da zajedno izvrše pritisak na donosioce odluka da prepoznaju neophodnost regionalne saradnje i planiranja, kao nešto što donosi benefit cijelom regionu, a ne samo pojedinim interesnim grupama.\nUpitan koliko je realno očekivati da male zemlje poput Crne Gore mogu uticati na globalne procese, kao što su klimatske promjene, i koliko ona može doprinijeti ostvarivanju postavljenih ciljeva sa COP 21, Perović je kazao da je odgovornost Crne Gore u tom kontekstu ogromna.\n„Crna Gora, naročito ako imamo u vidu ustavnu odrednicu ekološke države, ima ogromnu odgovornost pred međunarodnom zajednicom, da svoj razvoj bazira na pravilnoj upotrebi prirodnih resursa, uz primjenu najboljih dostupnih tehnologija i standarda iz oblasti zaštite životne sredine, ali i ono što je najvažnije – vodeći brigu o generacijama koje dolaze i koje imaju pravo da koriste sve benefite prirode, kao i sadašnje i one ranije“, naglasio je on.\nPrema njegovim riječima, ako je Crna Gora prihvatila ciljeve COP21, potpuno je neprihvatljivo dalji razvoj planirati na projetkima koji su u suprotnosti sa tim, kao što su izgradnja drugog bloka Termoeklektrane u Pljevljima, istraživanju nafte i gasa u Jadranu, pa i spalionica za različite vrste otpada.\nNa pitanje da li je zadovoljan primjenom Arhuske konvencije, on je podsjetio da se u posljednja tri izvještaja o napretku Crne Gore u procesu EU integracija, uredno pominje uloga i funkcija mreže Arhus centara, “od kojih, ne samo po mom mišljenju, najaktivniji funkcioniše onaj koji je organizaciona jedinica Ekološkog pokreta Ozona”.\n“I pored toga, nijesam zadovoljan kako je zainteresovana javnost informisana o pitanjima životne sredine, niti koliko nam se pruža prostor da aktivno učestvujemo u procesu donošenja odluka. O trećem stubu, pravu na pravnu zaštitu u slučaju povrede ta dva garantovana prava, mogu samo reći da se radi o nedopustivo niskom nivou”, kazao je Perović.\nNa pitanje čemu potpisivanje međunarodnih ugovora ako se oni ne poštuju i zašto bi građani plaćali putovanja i učešće zvaničnih delegacija Crne Gore na međunarodnim konferencijama ukoliko nema odgovornosti za ono što se dogovori u ime države, on je rekao da ne bi želio da se pomisli da nije pristalica potpisivanja takvih ugovora i sporazuma, jer je potpuno suprotno.\n“Ali, praksa je pokazala da, ukoliko ne postoje jasne sankcije, teško da možemo očekivati da će nekom interesi budućih generacija biti važniji od trenutnog i brzog profita“, pojasnio je Perović.\nPrema njegovim riječima, Ozon i druge ekološke NVO imaju konkretne predloge kako unaprijediti primjenju ratifikovanih međunarodnih ugovora, i strategiju da doprinesu zatvaranju poglavlja 27, koje će biti najkompleksniji i najskuplji dio procesa pregovora sa EU.\n„Što se tiče zatvaranje poglavlja 27, koje ćemo sigurno dugo čekati, Ozon je u susret otvaranju uspostavio Centar za edukaciju o životnoj sredini i klimatskim promjenama u Podgorici, preko kojeg ćemo dati doprinos informisanju i aktivnom učešću javnosti u procesu pregovora, ali takođe planiramo da sve svoje kapacitete stavimo na raspolaganje Radnoj grupi koju je formirala Vlada“, kazao je Perović.\nOn je najavio da će Ozon dostaviti Ministarstvu održivog razvoja i turizma, Agenciji za zaštitu životne sredine, Glavnom gradu Podgorica, lokalnim upravama u Pljevljima, Beranama i Kotoru, objedinjene podatke o generisanim količinama i analizi morfološkog sastava komunalnog otpada u tim opštinama.\n„Sa četiri sezonska mjerenja koje smo u prethodnih 14 mjeseci realizovali u tim opštinama, u okviru velikog regionalnog projekta „Prikupljanje podataka o čvrstom otpadu u zemljama Jugositočne Evrope“, čime ćemo uticati da se realnije planiraju strateška rješenja kada je riječ o uspostavljanju pravilnog sistema upravljanja otpadom, gdje se susrećemo sa velikim problemima i izazovima“, dodao je Perović\nDanas plivaju najhrabriji za Časni krst\nRačun za struju na e-mailu


Kompanija FIRESTOP - Sigurnost, kvalitet, poverenje\n”Lider je neko ko je kontinuirano autentičan i profesionalan, neko ko nikada ne spava na lovorikama.”\nSigurnost, kvalitet, poverenje\nKompanija FIRESTOP Internacional je lider u proizvodnji ekspandujućih protivpožarnih premaza, antikorozivnih osnovnih i završnih premaza za zaštitu čelika i drveta za profesionalnu upotrebu. Svojim vrhunskim kvalitetom i stručnošću FIRESTOP brend je obezbedio vodeće mesto na tržištu Srbije i regiona i postao sinonim za sigurnost.\nFIRESTOP Internacional je brend čiji kvaliteti direktno doprinose sigurnosti i očuvanju imovine. Zbog toga je u svakom segmentu poslovanja posvećen pravilima struke i njenom razvoju.\nPrincipi koje negujemo u kompaniji od njenih početaka su kvalitet, visoke performanse i integritet, jer znamo da nije važno samo postaviti visoke kriterijume, već ih konstantno održavati na tom nivou. Oduvek smo bili predani stalnom napredovanju i inovacijama, kao i pružanju najbolje usluge klijentima. Mesto lidera došlo je kao prirodna posledica ovakvog poslovanja.\nPonosni smo na potencijal svojih ljudi i njihovu posvećenost kompaniji. Zbog toga neprestano ulažemo u stručni kadar i trudimo se da svim zaposlenima obezbedimo okruženje koje im omogućava da postignu najbolje rezultate. Naši inženjeri značajan deo sredstava i vremena ulažu u edukaciju i informisanje klijenata o proizvodima i njihovoj upotrebi. Sledstveno tome, u stanju smo da pružimo najbolju uslugu klijentu u svakom segmentu poslovanja i da kroz tehničku i logističku podršku ispratimo svaki projekat od početka do kraja.\nNapredovanje kroz inovacije\nUz ulaganje u stručni kadar, modernizaciju proizvodnog procesa i sistema kontrole kvaliteta u novoj laboratoriji sa ispitnom peći, FIRESTOP Internacional nastavlja permanentni razvoj i unapređenje FIRESTOP premaza u skladu sa savremenim trendovima u proizvodnji materijala, novim tehnološkim dostignućima, ekološkim zahtevima i potrebama tržišta. Postavljanjem novih granica u oblasti protivpožarne i antikorozivne zaštite i dalje ćemo se truditi da nastavimo uspešno poslovanje i kupcima obezbedimo najbolji balans kvaliteta i cene.


DF napustio sjednicu: Podrška za Vanju Đurišića – Borba\nOdbornici Demokratskog fronta su napustili sjednicu Skupštine Glavnog grada u znak podrške porodici Vanje Đurišića, koji već peti dan štrajkuje glađu u zatvoru u Spužu.\nAleksandar Sekulić (DF) je istakao da je Đurišić “u ozbiljnom zdravstvenom stanju” i apelovao da se gradonačelnik i služba Skupštine hitno uključe u rješavanje problema.\n“Meni kao opozicionaru nije problem da vas zamolim da se krene u rješavanje problema i da se napokon počne poštovati pravo privatne svojine…Ako Skupština …zajedno sa gradonačelnikom i njegovim timom za to nema volju i želju, mi ćemo u znak podrške Đurišićima napustiti današnje zasijedanje”, kazao je Sekulić.\nGradonačelnik Slavoljub Stijepović je pozvao Đurišića da prestane sa štrajkom i da sačuva svoje zdravlje.\n“Naše službe su radile profesionalno u dijelu koji je naša nadležnost. Trenutno je sporna imovina u Katastru upisana kao vlasništvo Glavnog grada i po tom pitanju, vlasništva , eksproprijacije… se vode četiri postupka pred nadležnim državnim organima…Molim sve koji vode postupke da ih što prije riješe”, istakao je Stijepović.\nOdluke nadležnih državnih organa će, kako je istakao, za gradsku upravu biti obavezujuće.\nDirektor Direkcije za imovinu Mladen Ilić je kazao da je nesporna činjenica da je imovina upisana na Glavni grad, a na korišćenje Đurišića.


Libor odlazi u istoriju: Nema više svetske muljaže s kamatama\nBritanski finansijski regulator (FCA) podsetio je da otkucava sat kontroverznoj londonskoj međubankarskoj kamatnoj stopi\nLondonska međubankarska kamatna stopa, poznatija pod skraćenicom libor, nakon skandala sa nameštanjem stope, prestaće da postoji s krajem 2021, i FCA je pozvala tržišta da ubrzaju prebacivanje ugovora, vrednih 260 biliona dolara širom sveta, na kamate koje sastavljaju centralne banke.\nDo ukidanja libora dolazi nakon milijardi dolara izrečenih kazni svetskim bankama zbog nameštanja vrednosti ove kamatne stope a koja se svojevremeno smatrala glavnim svetskim reperom za određivanje cena širokog spektra državnih hartija od vrednosti, cene kreditiranja kompanija do cene zadiživanja kreditnim karticama…, prenosi Rojters.\nFCA je objavio da će 31. decembra ove godine prestati obračunavanje i objava vrednosti libora za ugovore u britanskoj funti, evru, franku, jenu i američkomi dolaru, pa od januara 2022. banke više neće biti u obavezi da šalju podatke za izračun ove kamate.\nIpak, dve dolarske verzije libora će nastaviti da važe do sredine 2023. godine, kako su ranije najavile američke Federalne rezerve.\n– Današnja objava označava poslednje poglavlje u procesu koji je započet 2017. godine, kako bi se ukinulo oslanjanje na neodržive libor stope i uspostavili čvršći temelji za finansijski sistem – naveo je guverner Banke Engleske Endrju Bejli u saopštenju.\nPrvi milion srpskih biznismena: Izvozili drva, prodavali posuđe, pravili ašove i motike i stvorili imperije!\nUmesto devalviranog libora, regulatori preporučuju da se kao osnov za izračunavanje kamate za međubankarske pozajmice koristi stopa na prekonoće depozite.\nZaradili mnogo ali i platili milijarde kazni\nU skandal sa nameštanjem stopa libora bile su uklučene vodeće svetske banke, opd nemačke „Dojčebanke“, preko britanskih „Berklej“ i „Rojal benk of Skotland“, do američkih „Sitigrup“ i „JP Morgan Čejs“ i švajcarske UBS.\nSamo „Dojčebanka“ je platila 2,5 milijardi dolara kazne zbog učešća u prevarama s početka dvehiljaditih, UBS je prošao sa 1,5 milijardi a „Berkli“ je američkim i britanskim regulatorima dao 450 miliona dolara.\nU to doba svetsku kamatnu stopu na devize određivala je samoorganizovana grupa najvećih privatnih banaka, koje su tako određivale cenu po kojoj će se pozajmljivati novac svima u svetu, a ispalo je da je ta stopa bila ne ova koju diktira tržište, već ona koja u nekom trenutku odgovara bankama.\nNe nasedajte, upozoravaju iz Udruženja banaka: „Ugovor“ sa društvenih mreža je falsifikat\nbanke kamatna stopa kazne krediti\nPokretanje biznisa: Teško do novca, ali to možda i nije loše\nU Srbiji firme svih veličina „osuđene“ na banke\nSrbi se zadužuju i šakom i kapom: U septembru krediti za petinu veći


Stef Kari u prodoru ka košu Portlanda, pored Majersa Leonarda, u drugom poluvremenu četvrte utakmice finala Zapadne konferencije (Foto: AP/Ted S. Warren)\nZvanični šampioni NBA lige Golden Stejt Voriorsi plasirali su se u finale plej-ofa petu godinu zaredom, pošto su u četvrtoj utakmici finala Zapadne konferencije posle produžetka pobedili Portland - 119:117, za ukupno 4-0 u seriji.\nVoriorsi su prvi tim od 1966. godine i legendarnih Seltiksa koje je predvodio Bil Rasel, koji je pet godina uzastopno stizao do velikog finala. Protiv boljeg iz serije Milvoki - Toronto, u kojoj Baksi trenutno vode 2-1, Golden Stejt će pokušati da osvoji četvrtu titulu u poslednjih pet sezona i treću zaredom.\nS druge strane dominirao je trio, uz Andrea Igudalu, najzaslužniji za prvu titulu ove ekipe, 2015. godine. Stef Kari je ubacio 37 poena, uz 13 skokova i 11 asistencija, "tripl-dabl" je ostvario i Drejmond Grin (18 poena, 14 skokova, 11 asistencija), dok je Klej Tompson završio sa 17 poena.\nKari i Grin su prvi saigrači u istoriji NBA plej-ofa, koji su ostvarili "tripl-dabl" na istoj utakmici.\nDenver ubedljivo do vođstva u seriji, Jokić bez premca\nNovi "tripl-dabl" Jokića, Denver vratio "brejk"\nJokić i Nagetsi se ispromašivali, Portland izjednačio\nBriljantni Jokić za vođstvo Denvera u polufinalu Zapada


Nacionalni parkovi Crne Gore (NPCG), kao privremeni upravljači područjem ulcinjske Solane, ne favorizuju nijedan od modela rješavanja pitanja njene zaštite, već će, kao odgovorna institucija, poštovati svaki dogovor koji bude rezultat konsenzusa zainteresovanih strana, saopštili su predstavnici tog preduzeća.\n„Do kraja mjeseca se očekuje zasjedanje ulcinjskog parlamenta na kojem će se donijeti konačna odluka o formalno-pravnom status Solane kao trajno zaštićenog područja. Shodno tome, ne očekujemo nikakav poseban dokument, ali realno očekujemo da će lokalna Skupština donijeti najbolju moguću odluku“, rekli su predstavnici NPCG agenciji MINA.\nOni su dodali da očekuju i da se nakon toga uradi kvalitetan plan upravljanja tim zaštićenim područjem, što je i zakonska obaveza budućeg upravljača.\nIz NPCG su podsjetili da je pitanje zaštite ulcinjske Solane bilo jedan od ključnih uslova za otvaranje Poglavlja 27 – Životna sredina i klimatske promjene, kao i da su na osnovu Studije zaštite, uz podršku eksperata EU, predviđena dva optimalna scenarija za njenu kategorizaciju i način buduće zaštite.\n„To pitanje će krajem mjeseca biti na dnevnom redu sjednice ulcinjskog parlamenta, tako da realno očekujemo da područje Solane i formalno-pravno bude zaštićeno kroz jedan od oblika zaštite. Time će to pitanje biti trajno riješeno, što prejudicira i to da će Crna Gora uspješno završiti pregovarački proces vezan za Poglavlje 27“, rekli su predstavnici NPCG.\nOni su naveli da NPCG realizuju aktivnosti u cilju zaštite biodiverziteta u skladu sa godišnjim programom upravljanja za Solanu, kojim su definisane mjere koje se oslanjaju na smjernice projekta Ministarstva održivog razvoja i turizma pod nazivom Finalizacija studije zaštite ulcinjske Solane.\n„Studija zaštite potvrđuje da je Solana područje od izuzetne vrijednosti za očuvanje biodiverziteta, da opstanak staništa i vrsta u najvećoj mjeri zavisi od održavanja i regulacije hidrološkog režima, kao i da je u tom pravcu neophodna sanacija postojeće infrastrukture“, rekli su iz NPCG.\nStudija zaštite se, kako su objasnili, bavila mogućim uticajima proizvodnje soli i razvila nekoliko koncepata koji su održivi kada je u pitanju zaštita Solane. Iz NPCG su podsjetili da jedan od tih koncepata zastupa stanovište da Solana bude zaštićeno prirodno dobro kojim će upravljati država i gdje će se obavljati komercijalna proizvodnja soli.\nOni su dodali da je postupak proglašenja Solane zaštićenim područjem u koordinaciji Vlade, odnosno Ministarstva održivog razvoja i turizma, i u tom pravcu im NPCG, kao privremeni upravljač tim biodiverzitetom, pruža punu podršku.\nGlavni cilj projekta Finalizacija studije zaštite solane je analiza stanja i procjena za proglašenje zaštićenog područja na području Solane, shodno kriterijumima na nacionalnom i međunarodnom nivou.\n„NPCG, kao privremeni upravljač biodiverzitetom Solane od avgusta 2015, kada je sklopljen ugovor sa stečajnom upravom, do danas, pružilo je svoj maksimum u upravljanju tim specifičnim vještačkim ekosistemom i pokazalo uspješnost, prije svega, zahvaljujući višedecinijskoj praksi u upravljanju zaštićenim područjima, odnosno područjima nacionalnih parkova“, rekli su iz tog preduzeća.\nOni su podsjetili da je odlukom Vlade Nacionalnim parkovima povjerena realizacija aktivnosti u cilju zaštite biljnog i životinjskog svijeta Solane. Predstavnici NPCG i Solane u stečaju krajem avgusta 2015. godine su zaključili ugovor o jednogodišnjem zakupu cjelokupne imovine.\nIz NPCG su dodali da je u cilju transparentnosti rada, konstituisano Savjetodavno tijelo za Solanu, sastavljeno od predstavnika ključnih institucija u cilju njene zaštite.\n„NPCG su realizovali set aktivnosti kojima je praćena distribucija i kontrolisano stanje populacija halofitske vegetacije i ornitofaune na prostoru Solane. Na osnovu realnog stanja i potreba za očuvanjem ekosistema, definisan je vodni režim na bazenima solane u cilju održavanja povoljnih uslova za razvitak halofitske vegetacije i povoljnih uslova za boravak ptica“, saopštili su iz NPCG.\nTo preduzeće je prošle godine, uz pomoć Vlade i Ministarstva riješilo problem popravke postojeće i nabavke nove pumpe.\n„Kao ključan izazov u upravljanju vodnim režimom izdvaja se sanacija narušenih nasipa i bentova za čiju rekonstrukciju su neophodna značajna finansijska sredstva“, kazali su iz NPCG.\nNPCG, u saradnji sa nevladinom organizacijom Centar za zaštitu i proučavanje ptica, obavlja monitoring nelegalnih aktivnosti na prostoru Solane. Isto tako, kroz redovni zimski cenzus vodenih ptica prati se stanje i brojnost ptičjih populacija na Solani.\n„U cilju optimalnog funkcionisanja vještačkog ekosistema, kao što je Solana, potrebne su značajne investicije. U tom pravcu, pored konstruktivnog angažmana svih institucija i organizacija koje učestvuju u zaštiti ovog prostora, međunarodna iskustva u upravljanju Solanom poslužile su kao dobar model upravljanja njom“, rekli su iz NPCG.\nNPCG su se, kako su dodali, u prethodne četiri godine veoma odgovorno odnijeli i u skladu sa postojećim kapacitetima realizovali niz mjera u cilju adekvatne zaštite i upravljanja tim područjem.\n„Potvrda toj konstataciji su i potvrde o dobrom radu od svih institucija, organizacija i NVO sektora koji su participirali u složenom procesu upravljanja Solanom“, naveli su iz NPCG.\nOni su podsjetili i da zatvaranje Poglavlja 27 zahtijeva integralni pristup zaštiti životne sredine i prirode u cjelini, kao i da će NPCG, u dugoročnom procesu realizacije svih obaveza, biti u prilici da doprinesu njegovom uspješnom zatvaranju.\n„Jasno je da su pred našim institucijama kompleksni zadaci kada je riječ o pristupanju EU i zatvaranju Poglavlja 27, vjerujući da ćemo njihovim rješavanjem, u kontinuitetu izgrađivati stručne, tehničke i ljudske kapacitete“, poručili su iz NPCG.\nNPCG će, kako su kazali, biti na raspolaganju nadležnim državnim institucijama, međunarodnim ekspertima i NVO sektoru i svojim resursima dati doprinos prilikom pregovaračkog procesa koji je vezan za Poglavlje 27.\n„U tom kontekstu naš poseban fokus biće usmjeren na zaštitu prirode, upravljanje zaštićenim područjima i njihovim staništima, što se svakako odnosi i na područje Solane“, zaključili su iz NPCG.


Direktor Zvezde za Sputnjik: NATO bombe uništile deo crveno-bele istorije! - Sputnjik Srbija\n21:30 13.05.2021 Preuzmite kraći link\nKlub sa Marakane otvorio je sopstvenu televiziju, Zvezda TV, pre godinu i po dana i jedan od prvih zadatak bio je da se napravi arhiva kluba, odnosno da se na jedno mesto skupe sve velike utakmice u istoriji Zvezde.\nTada su se iz Ljutice Bogdana susreli sa problemom koji je ove godine posebno aktuealan jer se obeležava trideset godina od osvajanja titule šampiona Evrope u Bariju.\nZvezda je u pohodu na istorijski trofej pobedila Grashoper, Rendžers, Dinamo Drezden, Bajern Minhen i u finalu Marsej posle boljeg izvođenja jedaneasteraca.\nU drugoj rundi protivnici bili su im pomenuti Škoti i tu nastaje današnji problem. Kaseta sa snimkom prve utakmice Crvene zvezde i Rendžersa uništena je u bombardovanju zgrade RTS-a tokom NATO agresije 1999. godine.\nOvu nesvakidašnju priču objavio je Srpski telegraf, a za Sputnjik je potvrdio poslovni direktor Crvene zvezde Marko Petrović.\n„Kada smo osnovali Zvezda TV, želeli smo da napravimo svoju arhivu i većinu snimaka smo otkupljivali. Kada je došao red na utakmicu sa Rendžersom u kojoj smo slavili 3:0, videli smo da nam ona nedostaje, a onda i saznali da je snimak potpuno izgubljen u NATO bombardovanju 1999. godine, te da samo postoji reportaža u trajanju od 40 minuta“, rekao je Petrović za Sputnjik, te je jasno da je deo crveno-bele istorije uništen tokom NATO agresije.\nFudbaleri Crvene zvezde na stadionu u Bariju u finalu Kupa šampiona\nZvezda je u prvom susretu slavila 3:1, u revanšu je bilo 1:1, te je ukupnim rezultatom 4:1 prošla u četvrtfinale Kupa šampiona.\nPetrović otkriva da će aktuelni četvorostruki uzastopni šampion Srbije kontaktirati Rendžers, ali i UEFA.\n„Ovih dana ćemo se i zvanično obratiti za pomoć našim sportskim prijateljima iz Glazgova. Verujemo da će nam izaći u susret, ukoliko imaju snimak u arhivi ili ga poseduje nacionalna televizija Škotske. Paralelno isto upit ćemo poslati i na UEFA.“\nPoslovni direktor Zvezde potvrdio je da će jubilej biti obeležen na poseban način, ali nije želeo da otkriva i na koji.\n„Svakako, u pitanju je veliki jubilej najvećeg uspeha srpskog klupskog fudbala“, kazao je Petrović.\nNavijači su veliki deo Zvezdine istorije, decenijama su uz crveno-bele, ali zbog epidemiološke situacije malo je verovatno da će u velikom broju biti prisutni na obeležavanju.\n„Trenutno je svakako prioritet svima nama epidemiološka situacija. Moramo biti odgovori prema društvu i našoj zemlji“, zaključio je Petrović.\nPodsećamo, Zvezda je obezbedila četvrtu titulu zaredom, a u poslednja dva kola sastaje se sa Bačkom (14.5) i Metalcem (19.5).\n► Prodat i Mesijev dres – 1,1 milion za pomoć malom Gavrilu\nLiga šampiona, Bari, FK Crvena zvezda


► Mihajlović: U građevinarstvu Srbije rast vrednosti radova i broja zaposlenih\nFoto: Beta / Zoran Petrovic\nTo je danas izjavila resorna ministarka Zorana Mihajlović i navela da je broj zaposlenih u građevinarstvu za 10 odsto veći u odnosu na isti period prošle godine, i to i u izgradnji stanova, putarskom i železničkom sektoru.\nU izjavi posle sednice Saveta za BDP, rekla je: "Na dobrom smo putu i uverena sam da će građevinarstvo do kraja godine ostati važan činilac rasta BDP-a".\nMihajlović je navela da se kontinuirano prate svi faktori koji mogu da utiču na rast BDP-a, jer od toga zavisi održivost domaće ekonomije.\n"Za sve one koji kritikuju broj gradilišta u Srbiji, činjenice potkrepljujemo rastom broja zaposlenih i rastom vrednosti izvedenih građevinskih radova", rekla je Mihajlović.\nOna je ponovila da u odnosu na prošlu godinu, Srbija ima 16.000 gradilišta više, i da je veća i vrednost građevinskih radova, saopštilo je Ministarstvo građevinarstva.


Zmajevi u grupi s Njemačkom, Litvanijom, Francuskom, Slovenijom i Mađarskom – Sport Centar Zmajevi u grupi s Njemačkom, Litvanijom, Francuskom, Slovenijom i Mađarskom – Sport Centar\nU 13 sati održan je žrijeb grupa za Evropsko prvenstvo u košarci na kojem je rivale na smotri najboljih saznala i Bosna i Hercegovina.\nZmajevi, koji su odradili sjajne kvalifikacije, na Eurobasketu su smješteni u grupu sa Njemačkom, Litvanijom, Francuskom, Slovenijom i Mađarskom. Svakako, u pitanju je jedna od najtežih grupa koje su Zmajevi mogli izvući. Jedan od rivala bit će i branilac titule, Slovenija.\nUtakmice grupe B, u koju je smještena i naša reprezentacija, igrat će se u Kelnu. Prvo kolo na rasporedu je 1. septembra naredne godine.


Zimska OSSIlacija 2013 - Осси Беч\nZimska OSSIlacija 2013\nBeograd – Svake godine, Organizacija srpskih studenata u inostranstvu tradicionalno održava dve skupštine – letnju i zimsku „OSSIlaciju“. Ovogodišnja, zimska, OSSIlacija održana je 21. decembra u svečanoj sali Ministarstva za dijasporu s početkom u 13 časova. Ovom prilikom, OSSI je imao posebnu čast da na otvaranju skupštine čuje uvodnu reč direktorke Kancelarije za Dijasporu i Srbe u Regionu, Dr Slavke Drašković, koja je u svom govoru naglasila značaj organizacije i njenih projekata, kako za studente tako i za čitavu Srbiju, kao i spremnost Kancelarije da podržava OSSI u budućim projektima i ciljevima:\n„Država Srbija prepoznaje značaj i rad Organizacije srpskih studenata u inostranstvu. Sa vašom organizacijom ja radim već decenijama na različitim projektima. Još od 2000. godine intenzivno pratimo neverovatan potencijal koji ova organizacija poseduje a posebno želim da istaknem da, u ovo vreme velikih promena, kada se svi mi borimo da prikažemo Srbiju u što boljem svetlu i da razbijemo negativan imidž, koji je stekla devedesetih godina, vidim vašu veliku ulogu“, izjavila je Dr Slavka Drašković u uvodnom govoru.\nOno na šta OSSI, po njenom mišljenju, u narednih nekoliko meseci i godina treba da se koncentriše jeste poboljašnje povezanosti među ograncima, ali i same centrale u Beogradu sa njenim ograncima u svetu: „Nešto što sam primetila u radu sa OSSI-jem je, da možda nema dovoljno informacija o tome, šta koja zemlja u kom trenutku radi i to bi mogao da bude vaš projekat. Ova inicijativa bi svakako bila podržana od strane Kancelarije, s obzirom da smo u Austriji pokrenuli rad na studiji o Srbima u Austriji. Odaziv doktoranata sa različitih fakulteta za rad na studiji bio je ogroman, a ideja je bila da oni, u okviru svojih doktorskih i magistarskih disertacija, koriste deo teme „Srbi u Austriji“ i da u svom polju istraživanja (ekonomija, istorija, prava, politika, kultura itd.) pokažu prisutnost i doprinos naših ljudi. Potrebno je dokazati da su Srbi na različitim prostorima bili dugo vremena kroz istoriju prisutni u kontinuitetu, da su doprinoslili ekonomskom, društvenom i kulturnom razvoju Austrije i da to bude jedan korak ka priznavanju Srba kao nacionalne manjine u Austriji. Po uzoru na tu studiju, Kancelarija je vrlo zainteresovana za takve projekte, gde bi se vodila evidencija o našim ljudima u dijaspori, a na taj način bi se mogla oformiti i jedna mreža, koja bi doprinela boljoj povezanosti Srba u inostranstvu. Verujem da bi OSSI mogao da pokrene projekat pravljenja baze podataka o našim studentima, asistentima i profesorima u inostranstvu, koja bi se održavala. Mislim da trenutno ne postoji bolja organizacija od OSSI-ja, koja bi mogla uspešno da sprovede taj projekat, a uz pomoć Kancelarije, obezbedili bismo sva neophodna finansijska sredstva.“, zaključila je direktorka Kancelarije za Dijasporu i Srbe u Regionu i pozdravila dosadašnji rad OSSI-ja.\nNakon uvodne reči Dr Slavke Drašković, prisutnim članovima obratio se novi predsednik OSSI-ja, Aleksandar Jakovljević, predstavivši novi odbor, rukovodstvo i timove OSSI-ja. Direktor Sektora za finansije i unutrašnje poslove je Nikola Popović, direktorka Sektora za Medije – Tijana Delić, direktorka Sektora za lokalne ogranke – Aleksandra-Ana Panić, a revizor – Andrej Balanč. Nova struktura OSSI-ja je osmišljena da sprovodi i daje podršku raznim projektima umesto da bude centralna struktura koja bi rukovodila projektima. Svi timovi koji su osmišljeni, baviće se medijskom promocijom, tehničkom podrškom i održavanjem unutrašnje strukture (aktivno i pasivno članstvo). Glavna ideja je da se svim studentima omogući da sami daju ideje, sprovode projekte i rade na njima uz podršku ostalih članova.\nOsim toga, posebnu novinu u organizaciji predstavljaju i planirani projekti. Iako su neki od njih i ranije bili aktuelni, sa novim odborom osmišljeni su novi pristupi realizaciji projekata, kao i nove ideje.\n„Za razliku od prethodnog perioda, u budućnosti želimo više da se fokusiramo na projekte koji će imati direktan uticaj na studente tj. koji će studentima pružati konkretnu podršku za studiranje u inostranstvu – kroz saradnju sa srednjim školama i kroz\npromociju odlaska u inostranstvo. Iako odliv mozgova predstavlja negativan trend u Srbiji, smatramo da je to jedan bitan proces u ličnom sazrevanju i usavršavanju svakog pojedinca, gde se ukazuje prilika za sticanjem novih znanja, iskustava i kontakata. Kao takvi, naši studenti u inostranstvu, mogu mnogo više da pomognu našoj zemlji, a svi bismo voleli da se jednog dana vratimo i da radimo više na razvoju Srbije u svakom pogledu. Kako bismo to postigli, oformili smo tim, koji će aktivno raditi na tome“, izjavio je novi predsednik OSSI-ja i student na St. Fransis Koledžu (St. Francis College) u Njujorku, Aleksandar Jakovljević.\nNajvažniji projekat za organizaciju predstavlja pravljenje novog sajta. To je pitanje, kojim će se u narednom periodu pozabaviti tim za unutrašnje poslove, a radiće se intenzivno i na osmišljavanju preglednijeg načina registracije članova. Takođe, planira se pravljenje brošura za informisanje budućih studenata o studiranju u inostranstvu. Brošura će se sastojati od pitanja i odgovora (FAQ), koji zanimaju svakog potencijalnog studenta u inostranstvu o životu u određenoj državi, uslovima upisa na fakultete, mogućnostima stipendiranja i finansiranja studija, mogućnostima zaposlenja itd. U saradnji sa lokalnim ograncima sastaviće se pitanja i odgovori, a sama brošura predstavlja značajan korak u promovisanju studiranja u inostranstvu. Trenutno postoji deset lokalnih ogranaka, a cilj je da se okupe i naši studenti u Italiji, Holandiji i Belgiji.\nTreći, važan projekat je saradnja sa srednjim školama. Kroz radionice i prezentacije, koje su planirane da se održe u gimnazijama i srednjim školama u Srbiji, OSSI će upoznati buduće studente, kako sa radom organizacije i njenim ciljevima, tako i sa studiranjem i životom u inostranstvu. Pored planiranih brošura, saradnja sa srednjim školama je od krucijalne važnosti za informisanje naših školaraca o mogućnostima studiranja u inostranstvu.\nOvog leta ponovo će biti pokrenut projekat „Upoznaj državu Srbiju“, u okviru kojeg će našim studentima biti omogućene prakse u ministarstvima i lokalnim samoupravama.\nNa skupštini je posebno naglašen značaj prakse u lokalnim samoupravama, jer se samo na taj način studenti u inostranstvu mogu upoznati sa funkcionisanjem i organizacijom države Srbije i apelovano je da se što veći broj naših mladih akademaca iz inostranstva prijavi za prakse u tim institucijama. Osim znanja, koje mogu da steknu, studentima se nudi prilika da kroz lokalne samouprave iskoriste svoje znanje stečeno u inostranstvu i da ga na konkretan način prenesu u Srbiju. Na konferenciji, koja se održava u ponedeljak, 23.12.2013. godine, biće potpisan protokol za letnje prakse u ministarstvima i lokalnim samoupravama.\nPeti projekat za 2014. godinu je organizovanje predavanja na temu Prvog svetskog rata, po univerzitetima u Evropi i, ukoliko se pruži mogućnost, i u SAD-u. Cilj ovog projekta je, da se povodom 100 godina od početka Prvog svetskog rata, Evropi i svetu pokaže značajna uloga Srbije i Srba u ratu, kao i nesebičan, herojski doprinos u borbi protiv okupatora. Inicijatori projekta su članovi Miloš Subotić i Vuk Radojković. Po uzoru na konferenciju o Prvom svetskom ratu, koju organizuje SANU, razradiće se plan predavanja, a ideja je da se značaj i uloga Srba za vreme rata, osvetli kroz više aspekata (u sferama privrede, ekonomije, prava, politike) i da se, u zavisnosti od države gde će se predavanja održati, povuku paralele i osvetli saradnja Srbije sa svakom od ovih država.\nKao dirketorka za lokalne ogranke, predsednica OSSI-ja Beč, Aleksandra-Ana Panić, koordinisaće ovaj projekat. Kako bi se projekat realizovao, potrebno je učestvovanje svih lokalnih ogranaka prilikom realizacije predavanja na univerzitetima u gradovima gde postoje lokalni ogranci OSSI-ja.\nPrvi korak u sprovođenju svih projekata je formiranje timova, koji će raditi na njima i stoga se svi zainteresovani OSSI-jevci pozivaju da se prijave i priključe u sledećim projektima:\nprojekat za pisanje brošura (informacije o studiranju u Beču)\nprojekat za formiranje nove stranice OSSI-ja i rešavanje pitanja evidencije članova (aktivno i pasivno članstvo, vrsta registracije na sajtu itd.)\nprijava za učestvovanje u projektu „Upoznaj državu Srbiju“ (akcenat na lokalnim samoupravama)\nprojekat za saradnju sa srednjim školama\nučestvovanje u realizaciji predavanja o Prvom svetskom ratu\nDirektorka Sektora za medije, Tijana Delić, apelovala je na sve dobrovoljce da se prijave za pisanje predloga o nostrifikaciji stranih diploma, koji će biti unet u zakon! Potrebna je jedna osoba koja će staviti predlog na papir. Sve odrednice i pravila već postoje.\nPristunim članovima na ovogodišnjoj, zimskoj OSSIlaciji obratio se i osnivač OSSI ogranka u Parizu, Aleksandar Protić. On je predstavio svoj projekat o stvaranju mreže mladih privrednika. Cilj je bio da se naši mladi privrednici povežu sa našim studentima i poslodavcima. Nažalost, projekat nije zaživeo zbog logističkih teškoća, ali se planira ponovno pokretanje projekta, koje će zahtevati veći broj učesnika i do tri godine intenzivnog rada. Dr Slavka Drašković, direktorka Kancelarije za Dijasporu i Srbe u Regionu, pozdravila je ovu ideju i obećala podršku Kancelarije.\nDo sledeće OSSIlacije!\n09/01/2014 at 01:23 OSSAW Media Share via:


Vučić: Ozbiljan paket mera za privredu, milijarde evra za privatan sektor\nNacionalne vesti - Sreda 25.03.2020 - 13:21\n"Neće se smanjivati plate u javnom sektoru" FOTO: G. Mitić/OK Radio\n"Mi ćemo za 10 dana ali i ranije, izaći sa prvim velikim i značajnim merama, pa ćemo da sednemo da vidimo šta je to sto još možmeo i šta šta možemo da očekujemo od vas", rekao je Vučić tokom posete volonterima i privrednicima koji šalju pomoć ugroženima.\nPredsednik kaže da će se sa privrednicima razgovrati i o korporativnim obveznicima i drugim načinima kako bi država mogla da im pomogne, kako bi se sačuvao privatni sektor.\n"Još jednom beskrajno hvala, hvala što ste bez zvaničnog poziva države odazvali da pomognete svojoj zemlji. Vi kao odgovorni ljudi ovim pokazujete koliko brinete za ljude, a ja da se ne naljutite, zato sam preuzeo ekonomski krizni štab ,manji strah imam za to, donećemo dobre mere, ne kažem da će neko moći da pokriva nelikvidnost, ali da će gubici manji nego što se očekuje u to sam siguran", poručio je Vučić.\nSvaki paket je težak 8,5 kilograma i sadrži 13 namirnica – kilogram brašna, šećera, litar ulja, paštetu, mesni narezak, kafu, čaj, supu, deterdžent, sapun, toalet papir...\nVučić je zahvalio volonterima istakavši da je to velika pomoć\n"Veliki je broj ljudi, oni rade po smenama, 350 ih je uvek u hali. Ali, svi su na sve moguće načine zaštićeni", rekao je Vučić.\n"Hvala im na tome, jer time pokazuju da ljudsku solidarnost, hrabrost, posvećenost u borbi za živote, pre svega, naših roditelja", rekao je Vučić.


Magazin Intermezzo – Skup Podržimo razvoj hipoterapije\nKonjički klub “Paddock”, u srijedu 10.07.2013. godine sa početkom u 18:00 časova, održati humanitarni skup pod nazivom “Podržimo razvoj hipoterapije” koji ima za cilj promovisanje i podršku razvoju terapije i aktivnosti pomoću konja za djecu/osobe sa poremećajima u razvoju.\nGosti ovog humanitarnog skupa, a to su predstavnici diplomatskih i konzularnih predstavništava sa sjedištem u Banjaluci, međunarodnih organizacija sa sjedištem u Banjaluci i gradskih i entitetskih vlasti će svojim prisustvom skrenuti pažnju na neophodnost uvođenja ovakve vrste terapije i dati podršku Klubu za daljne aktivnosti na uvođenju iste .\nDo sada, svoje prisustvo događaju su potvrdili šefovi kancelarija: OHR-a, Delegacije EU, Kancelarije ambasade SAD-a i ambasade UK, Generalnog konzulata R. Hrvatske, Svjetske zdravstvene organizacije, UNHCR-a, a izvjesno je i prisustvo ostalih predstavnika međunarodnih organizacija.\nZa prisutne, članovi KK „Paddock“ će izvesti kratku prezentaciju dosadašnjih aktivnosti koje su sprovodili vezano za hipoterapiju, praktičan prikaz sprovođenja ovakve vrste terapije i dresurnog jahanja, obzirom da je to disciplina u kojoj se takmiče osobe sa invaliditetom, a i usko je povezana sa obukom za terapeute za sprovođenje hipoterapije.\nGost ovog skupa, i osoba koja će voditi spomenutu radionicu i simulaciju je Rada Rakočević iz Srbije, magistar defektologije i licencirani terapuet za izvođenje terapije i aktivnosti pomoću konja, koja sa kojom Klub već duže vrijeme sarađuje po ovom pitanju.\nGospođa Rakočević trenutno sprovodi u Srbiji program obuke prve generacije terapeuta i pomoćnika terapeuta u saradnji sa renomiranim stručnjacima i predavačima iz inostrastva a koji je verifikovala Socijalna komora Slovenije, a uz saglasnost i podršku Ministarstva prosvjete i sporta Republike Srbije.


Tihi ubica: Kinesko oružje budućnosti (video) - Sputnjik Srbija\n09:23 21 Septembar 2020\nTihi ubica: Kinesko oružje budućnosti (video)\n09:51 02.06.2018 (osveženo 10:15 02.06.2018) Preuzmite kraći link\nKina predstavila prvi potpuno funkcionalni laser za uništavanje letelica.\nKineska firma Poly Tehnolodžis predstavila je funkcionalni laser protiv bespilotnih letelica na vojnoj izložbi u Kazahstanu, u nameri da zauzme deo sve većeg tržišta sistema protiv dronova.\nLaser „Tihi ubica“ je uspeo da neutrališe bespilotnu letelicu na daljini od 300 metara tokom demonstracije.\nSistem je napravljen da eliminiše niskoleteće, spore i letelice malih dimenzija. Jedna od važnih stvari jeste i da sistem ima zaštitu od elektronskog ometanja i da može biti montiran na fiksnu ili pokretnu platformu.\nIz firme koja ga proizvodi takođe napominju da sistem može biti montiran i na brodove.\nlaser, Kina, oružje


Projektovanje i izgradnja male hidroelektrane Beograd |\nCLEAN ENERGY DOO\nProjektovanje i izgradnja male hidroelektrane Beograd\nVele Nigrinove 14, 11000 Beograd, Vračar\n...... cenerg... Prikaži\nPreduzeće Clean Energy doo sa sedištem u Beogradu uspešno posluje od 2010. godine.\nImamo dugogodišnje iskustvo u oblasti obnovljivih izvora energije. Bavimo se projektovanjem i izgradnjom male hidroelektrane na području Beograda.\nRadimo kako na teritoriji Srbije tako i na teritoriji zemalja Balkana. Naše projekte uspešno smo završili u:\nCrnoj Gori i\nPrepoznatljivi smo po projektovanju i izgradnji male hidroelektrane na području Beograda, a kvalitet našeg rada je zagarantovan.


Komplikovan i predivan - novi Ulysse Nardin časovnik - Lux Life luksuzni portal\nDostupan u varijacijama od belog i roze zlata, dizajn ovog novog komada predstavlja kreativnu interpretaciju Executive Skeleton Tourbillon, modela koji već postoji u asortimanu ovog brenda. On poseduje dizajn u kom je nekoliko komponenti mehanizma podignuto iznad površine brojčanika, tako da one deluju da su fizički odvojene jedna od druge, odnosno kao da lebde iznad brojčanika.\nDve verzije ovog časovnika dolaze i sa suptilnim varijacijama – Executive Tourbillon Free Wheel od belog zlata ima dezen košnice na brojčaniku, dok varijanta od roze zlata ima brojčanik kreiran od crnog krečnjaka.\nOvaj model pokreće novi mehanizam, koji je tek razvijen od strane ovog brenda i ručno se navija, UN-176, a ima impresivnu rezervnu energiju u trajanju od sedam dana. Leteći turbijon opremljen je čuvenom oprugom u formi sidra, koja je u potunosti napravljena od silikona.\nNovi časovnik meri 44 mm u prečniku i ima kupolasto safirno staklo, koje prati veoma tanko kućište, sa trostrukim lugovima. Obe verzije ovog novog modela dolaze u pratnji karbonski crnog alligator kaiša, pri čemu verzija od roze zlata košta 96.000 dolara, a model od belog zlata 99.000 dolara.


Fantastičan košarkaški dan, sve same pobede (VIDEO) – Sport na dlanu\nFantastičan košarkaški dan, sve same pobede (VIDEO)\n14/10/2018 redakcija ABA liga, Košarka 0\nKošarkaši Crvene zvezde nastavili su sa pobedama pošto su u Beogradu u 3. kolu ABA lige savladali Krku 80:66. Najefikasniji u redovima crveno – belih bio je Beron sa 13 poena, dok je kod gostiju Marineli postigao 15.\nKošarkaši FMP-a upisali drugu pobedu\nUzbudljiv meč viđen je u Železniku gde su košarkaši FMP – a upisali drugu pobedu u tri odigrana kola ABA lige pošto su posle produžetka savladali Cibonu 93:88. Najefikasniji u pobedničkoj ekipi bili su Apić i Jeremić sa 25 poena, dok je najefikasniji u redovima Zagrepčana bio Gilbert sa 17 postignutih poena.\nVelika pobeda Mege u prestonici Hrvatske\nSavršen dan predstavnika Srbije na Jadranu upotpunio je trijumf Mege u Zagrebu protiv favorizovane Cedevite 95:86. Najefikasniji u redovima Mege bio je Ognjen Čarapić sa 17 poena, dok se u ekipi Cedevite istakao Džastin Kobs sa 16 postignutih poena.\nMitrović protutnjao kroz Podgoricu, Srbija dobila istorijsku utakmicu (FOTO)\nNOVAK ĐOKOVIĆ BEZ PRETRPLJENOG BREJKA STIGAO DO NOVOG TROFEJA (FOTO)